qundao/data-zh-poetry huggingface dataset:
送郑履顺
作者：方孝孺
朝代：明

病卧思亲友，几人能见过。天寒念我至，风义觉君多。取士周三物，论才鲁四科。相期曾闵上，岁月莫蹉跎。学是千秋事，文非一艺卑。古来传道术，谁免假言辞。鲁史三王政，周官百世规。知君美才气，慎勿负深期。
送郑履顺·其一
作者：方孝孺
朝代：明

病卧思亲友，几人能见过。天寒念我至，风义觉君多。取士周三物，论才鲁四科。相期曾闵上，岁月莫蹉跎。
送郑履顺·其二
作者：方孝孺
朝代：明

学是千秋事，文非一艺卑。古来传道术，谁免假言辞。鲁史三王政，周官百世规。知君美才气，慎勿负深期。
道中遇卢先生
作者：方孝孺
朝代：明

先生独无虑，作客竟忘归。谩把诗书阅，宁知世事非。秋风吹落雁，江树隐斜晖。少立桥边路，相思恨久违。
道者扇
作者：方孝孺
朝代：明

竞利争名不暂休，纷纷尽逐水东流。道人心事如松柏，阅尽寻常草木秋。
遣病
作者：方孝孺
朝代：明

冬疟春仍壮，身羸气觉虚。吻乾秪食粥，眼眩废观书。行步儿童笑，形容老病如。平生千古意，独在闷难舒。病痁当岁晏，冬去病犹存。气弱翻多汗，心虚苦畏喧。此生应有命，万事可忘言。向晚移书卷，微吟卧负暄。底用忧微疾，人多悔久生。危机非畎亩，高枕岂公卿。千古斯文托，群经此日情。废兴天命在，得酒且须倾。急雨张灯夜，匡床伏枕时。食贫宜客少，身病愿春迟。道岂斯文著，才非圣世遗。用心耕凿外，荣辱竟何施。久病诸人问，深居四壁牢。故交贻善药，姻娅馈醇醪。闲厌虚名绊，贫知古道高。时来稍暄暖，斟酌减绨袍。二月风犹劲，寒生沧海波。呻吟知夜永，羸惫损天和。行觉冬衣重，眠妨夜食多。百年强壮日，排闷付高歌。出户迎人倦，投床散帙迷。牵衣嗔稚子，煮药愧山妻。葛令寻勾漏，梅生入会稽。病思方术士，亦似咀云泥。春风已两月，闭户不相知。百舌强言事，众芳空满枝。官途多世难，卧病亦天时。应有簪缨者，低头羡我为。饮酒留杯底，摊书碍枕旁。人扶脩冠栉，客劝罢文章。谷雨催田父，花时到海棠。病夫浑不较，流转任春光。病久身浑惫，医疏术易穷。囊空宜勿药，迹滞尚飘蓬。礼乐周秦后，乾坤橐籥中。数行忧国泪，江海与俱东。
遣病·其一
作者：方孝孺
朝代：明

冬疟春仍壮，身羸气觉虚。吻乾秪食粥，眼眩废观书。行步儿童笑，形容老病如。平生千古意，独在闷难舒。
遣病·其七
作者：方孝孺
朝代：明

出户迎人倦，投床散帙迷。牵衣嗔稚子，煮药愧山妻。葛令寻勾漏，梅生入会稽。病思方术士，亦似咀云泥。
遣病·其三
作者：方孝孺
朝代：明

底用忧微疾，人多悔久生。危机非畎亩，高枕岂公卿。千古斯文托，群经此日情。废兴天命在，得酒且须倾。
遣病·其九
作者：方孝孺
朝代：明

饮酒留杯底，摊书碍枕旁。人扶脩冠栉，客劝罢文章。谷雨催田父，花时到海棠。病夫浑不较，流转任春光。
遣病·其二
作者：方孝孺
朝代：明

病痁当岁晏，冬去病犹存。气弱翻多汗，心虚苦畏喧。此生应有命，万事可忘言。向晚移书卷，微吟卧负暄。
遣病·其五
作者：方孝孺
朝代：明

久病诸人问，深居四壁牢。故交贻善药，姻娅馈醇醪。闲厌虚名绊，贫知古道高。时来稍暄暖，斟酌减绨袍。
遣病·其八
作者：方孝孺
朝代：明

春风已两月，闭户不相知。百舌强言事，众芳空满枝。官途多世难，卧病亦天时。应有簪缨者，低头羡我为。
遣病·其六
作者：方孝孺
朝代：明

二月风犹劲，寒生沧海波。呻吟知夜永，羸惫损天和。行觉冬衣重，眠妨夜食多。百年强壮日，排闷付高歌。
遣病·其十
作者：方孝孺
朝代：明

病久身浑惫，医疏术易穷。囊空宜勿药，迹滞尚飘蓬。礼乐周秦后，乾坤橐籥中。数行忧国泪，江海与俱东。
遣病·其四
作者：方孝孺
朝代：明

急雨张灯夜，匡床伏枕时。食贫宜客少，身病愿春迟。道岂斯文著，才非圣世遗。用心耕凿外，荣辱竟何施。
邻父携酒相饮
作者：方孝孺
朝代：明
体裁：古风

夷惠俱可慕，清和合天真。汨予流俗中，岂暇思古人。抱拙耻为佞，遇物展殷勤。虽无失巳尤，事过每自嗔。邻翁偶相访，延坐列主宾。为言秫田登，愿我尝其新。巨榼倾浊醪，鸡黍杂前陈。持杯强劝饮，礼率意态亲。顾予寡德业，无以给北邻。何阶及尔辈，愧此风俗淳。酒酣述往事，所历多苦辛。却忆全盛时，无言指苍旻。世运有隆替，玄造岂不仁。父老且少安，汝本三代民。九重敦政教，万几尽经纶。行当被嘉泽，鼓舞歌圣神。
邻父携酒相饮
作者：方孝孺
朝代：明

夷惠俱可慕，清和合天真。汨予流俗中，岂暇思古人。抱拙耻为佞，遇物展殷勤。虽无失巳尤，事过每自嗔。邻翁偶相访，延坐列主宾。为言秫田登，愿我尝其新。巨榼倾浊醪，鸡黍杂前陈。持杯强劝饮，礼率意态亲。顾予寡德业，无以给北邻。何阶及尔辈，愧此风俗淳。酒酣述往事，所历多苦辛。却忆全盛时，无言指苍旻。世运有隆替，玄造岂不仁。父老且少安，汝本三代民。九重敦政教，万几尽经纶。行当？嘉泽，鼓舞歌圣神。
郑义门
作者：方孝孺
朝代：明

丹诏旌门巳拜嘉，千年盛典实堪誇。史臣何用春秋笔，天子亲书孝义门。
郭西精舍士友同宿
作者：方孝孺
朝代：明

淹怀终岁思，幸际清宵会。情深新喜集，语惬孤愁退。离居积顽鄙，处下多尤悔。倦翮谢骞腾，羁踪损贞介。含悲静自嘅，抱独招群怪。非子不我遗，斯心复谁赖。天寒四野寂，云敛疏星大。霜叶响枯条，水滩咽鸣濑。振衣逞玄览，妙趣超尘壒。静溯一气先，虚涵万象外。林泉皆道情，縻组本天械。摆落巳遗荣，过从敢辞惫。祛疑冀闳论，立懦伫明诫。颓风倘可还，勖德期无懈。
钱氏家山图
作者：方孝孺
朝代：明

钱君望乡劳梦思，陈君奋笔为写之。毫端歘吸驱鬼物，风霆捲地山川移。紫云峰高当面立，狮子滩声转山急。翠竹摇风市尘远，青枫夹路樵歌入。山脚盘回到石门，桑榆深映数家村。百年丘垄泽未泯，中古衣冠今尚存。高堂老人年八十，皓首红颜瞳点漆。柴门拄杖望儿还，坐听庭乌心若失。钱君一见增喟伤，此身如在淮水傍。摩挲门户欲归去，细看无路堕渺茫。乃知陈子善戏剧，故假丹青恼胸臆。世间万事无不然，画地作饼安可食。陈子亦是忆家客，不特戏人兼自释。沙际扁舟巳上樯，何当共载归故乡。
閒居偶题
作者：方孝孺
朝代：明

雨歇阶草净，鸟鸣丛竹中。偶无轮鞅过，遂与山林同。晞发庭际日，振衣松下风。自非捐世故，谁得此相从。
閒居感怀十七首
作者：方孝孺
朝代：明

鸣鸠知天雨，乾鹊知天风。蟋蟀最无知，亦悲年运穷。云何当世士，愦愦温饱中。变故如波涛，浮沉安所终。凤随天风下，暮息梧桐枝。群鸱得腐鼠，笑汝长苦饥。举头望八荒，默与千秋期。一饱亮易得，所存终不移。乘时功易立，处下事少成。君看萧曹才，岂若鲁两生。贤豪志大业，举措流俗惊。循循刀笔间，固足为公卿。贤有四海志，家无一金赀。言高力不足，举世争笑之。不如富侠子，钱刀散孤嫠。闾阎称行义，赫赫名声垂。窃窃众所忧，不踰衣食间。孰知温饱外，可忧非一端。贱忧道难行，贵忧名不完。谁能断弃此，自乐如孔颜。无专本无尤，无作自无愧。心超万化表，迹混人群内。卑卑流俗语，懒问亦懒对。有时或出门，独抚霜中桧。庭前两古桧，封殖今百年。女萝欺衰朽，扬翘冠其巅。弱荣蒲柳脆，钜干金石坚。得时不自料，岁晚良可怜。我非今世人，空怀今世忧。所忧谅无他，慨想禹九州。商君以为秦，周公以为周。哀哉万年后，谁为斯民谋。士无及物智，每喜华其庐。我居岂不敝，于道巳有馀。明取容吾身，奥取藏吾书。奚须叹其陋，不见阿房初。秦人奋戎狄，？食举八荒。自言功德大，传叙万世长。鲍鱼臭未绝，赤龙歘飞翔。巍巍且莫保，琐琐安可量。习俗日颓坏，畴能塞其源。自从井牧废，开此争敚门。救弊岂无术，得君苦难言。田间一卮酒，跽酹苍梧魂。道丧学术敝，士心日汗卑。跻扳得斗禄，宁使节行堕。古人安分义，卿相有不为。栖栖粪土中，困处固其宜。俗士不知道，喜以异自雄。安知名世者，固与常人同。圣贤尽其常，纵浪礼义中。何须骛神变，惝恍惊群聋。内有丘山重，外有秋毫轻。于心不自得，谁免慕荣名。少贱事干谒，尊贵乐骄盈。焉知陋巷士，尘芥视簪缨。利欲烈炎火，虐？起纵横。区区一子舆，死以口舌争。岂不念迂远，安能负平生。皇皇斯须困，炳炳万世明。胡貊笑纨绮，吴越贱坚车。群庸方嚣嚣，固谓智士愚。刀笔计得失，丝粟较盈亏。谁云周公圣，对此惭不如。池鱼不知海，越鸟不思燕。蚯蚓霸一穴，神龙轻九天。小大万相殊，岂惟物性然。君子勿叹息，彼诚可哀怜。
閒居感怀十七首·其一
作者：方孝孺
朝代：明

鸣鸠知天雨，乾鹊知天风。蟋蟀最无知，亦悲年运穷。云何当世士，愦愦温饱中。变故如波涛，浮沉安所终。
閒居感怀十七首·其七
作者：方孝孺
朝代：明

庭前两古桧，封殖今百年。女萝欺衰朽，扬翘冠其巅。弱荣蒲柳脆，钜干金石坚。得时不自料，岁晚良可怜。
閒居感怀十七首·其三
作者：方孝孺
朝代：明

乘时功易立，处下事少成。君看萧曹才，岂若鲁两生。贤豪志大业，举措流俗惊。循循刀笔间，固足为公卿。
閒居感怀十七首·其九
作者：方孝孺
朝代：明

士无及物智，每喜华其庐。我居岂不敝，于道巳有馀。明取容吾身，奥取藏吾书。奚须叹其陋，不见阿房初。
閒居感怀十七首·其二
作者：方孝孺
朝代：明

凤随天风下，暮息梧桐枝。群鸱得腐鼠，笑汝长苦饥。举头望八荒，默与千秋期。一饱亮易得，所存终不移。
閒居感怀十七首·其五
作者：方孝孺
朝代：明

窃窃众所忧，不踰衣食间。孰知温饱外，可忧非一端。贱忧道难行，贵忧名不完。谁能断弃此，自乐如孔颜。
閒居感怀十七首·其八
作者：方孝孺
朝代：明

我非今世人，空怀今世忧。所忧谅无他，慨想禹九州。商君以为秦，周公以为周。哀哉万年后，谁为斯民谋。
閒居感怀十七首·其六
作者：方孝孺
朝代：明

无专本无尤，无作自无愧。心超万化表，迹混人群内。卑卑流俗语，懒问亦懒对。有时或出门，独抚霜中桧。
閒居感怀十七首·其十
作者：方孝孺
朝代：明
体裁：古风

秦人奋戎狄，蚕食举八荒。自言功德大，传叙万世长。鲍鱼臭未绝，赤龙歘飞翔。巍巍且莫保，琐琐安可量。
閒居感怀十七首·其十
作者：方孝孺
朝代：明

秦人奋戎狄，？食举八荒。自言功德大，传叙万世长。鲍鱼臭未绝，赤龙歘飞翔。巍巍且莫保，琐琐安可量。
閒居感怀十七首·其十一
作者：方孝孺
朝代：明

习俗日颓坏，畴能塞其源。自从井牧废，开此争敚门。救弊岂无术，得君苦难言。田间一卮酒，跽酹苍梧魂。
閒居感怀十七首·其十三
作者：方孝孺
朝代：明

俗士不知道，喜以异自雄。安知名世者，固与常人同。圣贤尽其常，纵浪礼义中。何须骛神变，惝恍惊群聋。
閒居感怀十七首·其十二
作者：方孝孺
朝代：明

道丧学术敝，士心日汗卑。跻扳得斗禄，宁使节行堕。古人安分义，卿相有不为。栖栖粪土中，困处固其宜。
閒居感怀十七首·其十五
作者：方孝孺
朝代：明

利欲烈炎火，虐？起纵横。区区一子舆，死以口舌争。岂不念迂远，安能负平生。皇皇斯须困，炳炳万世明。
閒居感怀十七首·其十五
作者：方孝孺
朝代：明
体裁：古风

利欲烈炎火，虐�起纵横。区区一子舆，死以口舌争。岂不念迂远，安能负平生。皇皇斯须困，炳炳万世明。
閒居感怀十七首·其十五
作者：方孝孺
朝代：明

利欲烈炎火，虐𦦨起纵横。区区一子舆，死以口舌争。岂不念迂远，安能负平生。皇皇斯须困，炳炳万世明。
閒居感怀十七首·其十六
作者：方孝孺
朝代：明

胡貊笑纨绮，吴越贱坚车。群庸方嚣嚣，固谓智士愚。刀笔计得失，丝粟较盈亏。谁云周公圣，对此惭不如。
閒居感怀十七首·其十四
作者：方孝孺
朝代：明

内有丘山重，外有秋毫轻。于心不自得，谁免慕荣名。少贱事干谒，尊贵乐骄盈。焉知陋巷士，尘芥视簪缨。
閒居感怀十七首·其四
作者：方孝孺
朝代：明

贤有四海志，家无一金赀。言高力不足，举世争笑之。不如富侠子，钱刀散孤嫠。闾阎称行义，赫赫名声垂。
闲居感怀（九首）
作者：方孝孺
朝代：明

凤随天风下，莫息梧桐枝。
群鸱得腐鼠，笑女长苦饥。
举头望八荒，默与千秋期。
一饱亮易得，所存终不移。¤
闲居感怀（九首）
作者：方孝孺
朝代：明

利欲烈炎火，虐焰起从横。
区区一子舆，死以口舌争。
岂不念迂远，安能负平生。
皇皇斯须困，炳炳万世明。¤
闲居感怀（九首）
作者：方孝孺
朝代：明

庭前两古桧，封殖今百年。
女萝欺衰朽，扬翘冠其颠。
弱荣蒲柳脆，巨干金石坚。
得时不自料，岁晚良可怜。¤
闲居感怀（九首）
作者：方孝孺
朝代：明

池鱼不知海，越鸟不思燕。蚯蚓霸一穴，神龙轻九天。小大万相殊，岂惟物性然。君子勿叹息，彼诚可哀怜。
闲居感怀（九首）
作者：方孝孺
朝代：明

鸣鸠知天雨，乾鹊知天风。蟋蟀最无知，亦悲年运穷。云何当世士，愦愦温饱中。变故如波涛，浮湛安所终。¤
闻卢原质表兄廷试探花郎授编脩喜而寄之
作者：方孝孺
朝代：明

奉天殿上榜初开，共贺江南得秀才。好是青萝居士说，近来文运属天台。
闻燕
作者：方孝孺
朝代：明

晓梦惊回燕语巢，窗前红日在花梢。心思佩玉朝天日，待漏金门鼓尚敲。
闻鹃
作者：方孝孺
朝代：明

不如归去，不如归去。一声动我愁，二声伤我虑。三声思逐白云飞，四声梦绕荆花树。五声落月照疏棂，想见当年弄机杼。六声泣血溅花枝，恐污阶前兰茁紫。七八九声不忍闻，起坐无言泪如雨。忆昔在家未远游，每听鹃声无点愁。今日身在金陵上，始信鹃声能白头。
题万间室
作者：方孝孺
朝代：明

一室才函丈，何缘号万间。静中存太极，图里看人寰。舒卷心无外，经纶意自闲。谁能同此乐，鱼鸟亦欢颜。
题万间室
作者：方孝孺
朝代：明
体裁：古风

少陵老翁饿濒死，意欲大庇天下人。一椽茆屋不足蔽风雨，安得万间之厦盖覆四海赤子同欣欣。言狂意广不量力，至今世俗闻者交笑嗔。侯城小儒愚独甚，不敢嗔笑谓公之意厚且真。古来致乱皆有因，大臣固位谨持禄，其计止为安一身。高车大纛耀侈富，子女玉帛骄里邻。安危得失百不知，更僣膏腴便利田宅遗子孙。生灵穷苦堕沟渎，寒士困悴无衣绅。彼也珍羞绮席，歌舞燕乐穷朝昏。老翁哀痛实为此，熟视鄙夫憸子辟之犬鼠加冠巾。曰我得志有不为，嫉邪愤世欲救其弊忘贱贫。至今巳阅八百岁，知翁之意世独少，蹈翁所恶常纷纷。侯城子，为是惧，人受天地中，何以不与禽兽草木为等伦。一心运万化，五性涵义仁。下补后土所不能，上赞皇天之阙燮，调寒暑，抚五辰。大禹疏百川，伊周综理礼乐政教与世为陶钧。孔子孟轲不得位，著书明道亦与治水拯世之功均。吾为孔子徒，忍汩流俗同沉沦。故题一室曰万间，坐觉宇宙亭毒气势皆前陈。身贱不敢论政教，誓将修复孔业为世开昏嚚。室中左右列古书，亦有诸史所笔志义之士忠良臣。关有子厚，洛有伯淳，群公近出皆凤麟。美哉子厚，西铭之说何谆谆。吾恐当时亦感悲叹意，故立此论可与日月同光新。为君不知此，无以建皇极，为臣不知此，无以康兆民。愿写此书千万卷，洗濯鄙胸与私智，使知林林之众，皆吾共出而同娠。视之不至越与秦，尽变呻吟愁叹之俗，若去寒冱逢阳春。小儒不惜独困处此室，作为雅颂歌圣神，再见中国大治同周殷。
题万间室
作者：方孝孺
朝代：明

少陵老翁饿濒死，意欲大庇天下人。一椽茆屋不足蔽风雨，安得万间之厦盖覆四海赤子同欣欣。言狂意广不量力，至今世俗闻者交笑嗔。侯城小儒愚独甚，不敢嗔笑谓公之意厚且真。古来致乱皆有因，大臣固位谨持禄，其计止为安一身。高车大纛耀侈富，子女玉帛骄里邻。安危得失百不知，更僣膏腴便利田宅遗子孙。生灵穷苦堕沟渎，寒士困悴无衣绅。彼也珍羞绮席，歌舞燕乐穷朝昏。老翁哀痛实为此，熟视鄙夫憸子辟之犬鼠加冠巾。曰我得志有不为，嫉邪愤世欲救其弊忘贱贫。至今巳阅八百岁，知翁之意世独少，蹈翁所恶常纷纷。侯城子，为是惧，人受天地中，何以不与禽兽草木为等伦。一心运万化，五性涵义仁。下？后土所不能，上赞皇天之阙燮，调寒暑，抚五辰。大禹疏百川，伊周综理礼乐政教与世为陶钧。孔子孟轲不得位，著书明道亦与治水拯世之功均。吾为孔子徒，忍汩流俗同沉沦。故题一室曰万间，坐觉宇宙亭毒气势皆前陈。身贱不敢论政教，誓将修复孔业为世开昏嚚。室中左右列古书，亦有诸史所笔志义之士忠良臣。关有子厚，洛有伯淳，群公近出皆凤麟。美哉子厚，西铭之说何谆谆。吾恐当时亦感悲叹意，故立此论可与日月同光新。为君不知此，无以建皇极，为臣不知此，无以康兆民。愿写此书千万卷，洗濯鄙胸与私智，使知林林之众，皆吾共出而同娠。视之不至越与秦，尽变呻吟愁叹之俗，若去寒冱逢阳春。小儒不惜独困处此室，作为雅颂歌圣神，再见中国大治同周殷。
题东坡画竹
作者：方孝孺
朝代：明

内翰何年写画图，眼中惊见凤毛孤。一枝润带江南雨，遂使眉山草木枯。
题严子陵
作者：方孝孺
朝代：明

敬贤当远色，治国须齐家。如何废郭后，宠此阴丽华。糟糠之妻尚如此，贫贱之交奚足倚。羊裘老子早见机，独向桐江钓烟水。
题信可时经历熨帛图
作者：方孝孺
朝代：明

圣主恩如天，赐帛一万匹。承之锦绣段，重之踰金璧。西风摧刀尺，将为君子衣。熨贴既匀调，粲粲光陆离。防胡犹未巳，行役何当归。为君重着絮，此地饶寒威。
题南屏对雪图
作者：方孝孺
朝代：明

昔年岁莫京国还，舣舟夜宿南屏山。山风吹云天欲压，夜半大雪埋江关。清晨倚楼望吴越，六合玉花飘未绝。恍疑江水驾山来，万顷银涛涌城阙。山僧好事喜客留，置酒开筵楼上头。玉堂仙人宋夫子，红颜白发青貂裘。坐谈今古如指掌，共看云收月华上。寒辉素彩相荡摩，碧海琼台迭萧爽。酒酣击节心目开，慷慨吊古思英才。荒祠古柏岳王墓，废湖残柳苏公堤。一时嘉会难再得，仙人上天尘世窄。王子何年绘此图，正貌南屏旧游迹。吾知王也奇崛人，新诗妙墨俱绝伦。偶然挥洒岂无意，神授仿佛存天真。世间今古同飞电，回首人豪都不见。空有萝山石室书，夜夜虹光射霄汉。
题南屏对雪图
作者：方孝孺
朝代：明

昔年岁莫京国还，舣舟夜宿南屏山。山风吹云天欲压，夜半大雪埋江关。清晨倚楼望吴越，六合玉花飘未绝。恍疑江水驾山来，万顷银涛涌城阙。山僧好事喜客留，置酒开筵楼上头。玉堂仙人宋夫子，红颜白发青貂裘。坐谈今古如指掌，共看云收月华上。寒辉素彩相荡摩，碧海琼台迭萧爽。酒酣击节心目开，慷慨吊古思英才。荒祠古柏岳王墓，废湖残柳苏公堤。一时嘉会难再得，仙人上天尘世窄。王子何年绘此图，正貌南屏旧游迹。吾知王也奇崛人，新诗妙墨俱绝伦。偶然挥洒岂无意，神授髣髴存天真。世间今古同飞电，回首人豪都不见。空有罗山石室书，夜夜虹光射霄汉。
题山水
作者：方孝孺
朝代：明

昔隐林壑中，不知林壑美。今来在城阙，见之心辄喜。枫林新受霜，茅茨隔秋水。安得呼扁舟，遨游五湖里。
题山水
作者：方孝孺
朝代：明

欲向匡庐隐，出门知路难。江山奇绝处，多在画图看。离家今几载，衣？染京尘。不敢看图画，青山恐笑人。
题山水
作者：方孝孺
朝代：明

霜落江南木叶丹，滔天波浪一舟还。何人得似林中叟，目送浮云过远山。
题山水·其一
作者：方孝孺
朝代：明

欲向匡庐隐，出门知路难。江山奇绝处，多在画图看。
题山水·其二
作者：方孝孺
朝代：明

离家今几载，衣？染京尘。不敢看图画，青山恐笑人。
题山水·其二
作者：方孝孺
朝代：明
体裁：五言绝句

离家今几载，衣�染京尘。不敢看图画，青山恐笑人。
题山水隐者
作者：方孝孺
朝代：明

栋宇参差逼翠微，路通犹恐世人知。等闲识得东风面，卧看白云初起时。
题曲径
作者：方孝孺
朝代：明

曲径潜通市，高墉远背村。醉眠忘作客，静读懒开门。古学嗟中绝，群经续巳繁。平生删述意，深恐负乾坤。
题曹娥江
作者：方孝孺
朝代：明

娥以孝而死，江因娥得名。至今潮上落，犹带哭爷声。
题李白对月图
作者：方孝孺
朝代：明

明月出高树，上悬青天中。下有万顷之长江，扬波泛彩清若空。江风吹人色凄凛，此时对月谁能寝？十千斗酒何足论，举杯宜就花前饮。花前饮酒无与俦，酒酣意气轻王侯。仰招行云不可得，但见月与河汉俱西流。仙人伐桂树，玉女倚琼楼。顾盼暂相悦，弃去终莫留。昨日已浩浩，今日复悠悠。人生如飞光，及时不饮空白头。君不见月中玉兔捣灵药，不能医此万古愁。何如醉卧长不醒，天地与我同虚舟。混混六合间，浩然何所求。
题李白对月饮图
作者：方孝孺
朝代：明

明月出高树，上悬青天中。下有万顷之长江，扬波泛彩清若空。江风吹人色凄凛，此时对月谁能寝。十千斗酒何足论，举杯宜就花前饮。花前饮酒无与俦，酒酣意气轻王侯。仰招行云不可得，但见月与河汉俱西流。仙人伐桂树，玉女倚琼楼。顾盻暂相悦，弃去终莫留。昨日巳浩浩，今日复悠悠。人生如飞光，及时不饮空白头。君不见月中玉兔捣灵药，不能医此万古愁。何如醉卧长不醒，天地与我同虚舟。混混六合间，浩然何所求。
题李白观瀑布图
作者：方孝孺
朝代：明

天宝之乱唐巳亡，中兴幸有汾阳王。孤军疋马跨河北，手扶红日照万方。凌烟功臣世争羡，李侯先识英雄面。沉香亭北对蛾眉，眼中巳见渔阳乱。故令边将储虎臣，为君谈笑靖胡尘。朝廷策勋当第一，圭组不敢縻天人。西游夜郎探月窟，南浮万里穷楚越。云山胜地有匡庐，银河挂空洒飞雪。醉中信马踏清秋，白眼望天天为愁。金闺老奴污吾足，更欲坐濯清溪流。英风逸气掀宇宙，千载人间宁复有。梦魂飞度南斗傍，笑酹庐山一卮酒。云松可巢今在无，九江落照连苍梧。欲从李侯叫虞舜，尽倾江水洗寰区。
题汉中三寺佛放光
作者：方孝孺
朝代：明

三寺神灯古有名，我来惟见月华清。非关佛日今消歇，应避文星不敢明。
题王叔明墨竹为郑叔度赋
作者：方孝孺
朝代：明

吴下王蒙艺且文，吴兴赵公之外孙。黄尘飘荡今白发，典刑远矣风流存。华亭朱芾称善画，每观蒙画必叹诧。谓言妙处逼古人，世俗相传倍增价。昔年夜到南屏山，高堂素壁五月寒。壁间举目见修竹，烟雨冥漠蛟龙蟠。呼童秉烛久不寐，细看醉墨王蒙字。固知蒙也好天趣，画师岂解知其意。分枝缀叶人所知，要外枝叶求神奇。天机贵足不贵似，此事不可传诸师。麟溪郑君好奇士，爱画犹能赏其趣。呜呼！世间作者非不多，郑君甚少可奈何。
题王叔明墨竹为郑叔度赋
作者：方孝孺
朝代：明

吴下王蒙艺且文，吴兴赵公之外孙。黄尘飘荡今白发，典刑远矣风流存。华亭米芾称善画，每观蒙画必叹诧。谓言妙处逼古人，世俗相传倍增价。昔年夜到南屏山，高堂素壁五月寒。壁间举目见修竹，烟雨冥漠蛟龙蟠。呼童秉烛久不寐，细看醉墨王蒙字。固知蒙也好天趣，画师岂解知其意。分枝缀叶人所知，要外枝叶求神奇。天机贵足不贵似，此事不可传诸师。麟溪郑君好奇士，爱画犹能赏其趣。呜呼世间作者非不多，郑君甚少可奈何。
题王节妇
作者：方孝孺
朝代：明

妾入君门知有夫，夫虽不幸夫子孤。人生必死死即已，大义一失将安图。尔有金如山，我有心匪石。头发可断头可得，以死报夫奚所惜。幽哉猗兰芳，在彼涧水湄。荆棘非不繁，永终保令姿。千秋万载苟可灭，白日成尘海成血。
题画
作者：方孝孺
朝代：明

得意攴郎画，分明是米家。乱云浮杂树，远渡卧枯槎。白屋孤舟迥，丹崖一径斜。何时共渔叟，洞口访桃花。曲折成千里，云山俨一乡。林疏茅屋见，水落钓舟藏。世路羊肠外，仙家鸟道傍。此身何处着，箕颖意难忘。
题画
作者：方孝孺
朝代：明

茅屋东屿西屿，白云前山后山。为报溪头流水，落花休出人间。
题画·其一
作者：方孝孺
朝代：明

得意攴郎画，分明是米家。乱云浮杂树，远渡卧枯槎。白屋孤舟迥，丹崖一径斜。何时共渔叟，洞口访桃花。
题画·其二
作者：方孝孺
朝代：明

曲折成千里，云山俨一乡。林疏茅屋见，水落钓舟藏。世路羊肠外，仙家鸟道傍。此身何处着，箕颖意难忘。
题童贤母卷后
作者：方孝孺
朝代：明

南山有乔木，柯叶敷重阴。匪惟雨露滋，土瘦根本深。童氏秉孝义，兄弟同一心。构获良足多，先泽久浸淫。卓哉贤母行，乡邦迭嗟钦。妇道尽恭睦，庭训肃规箴。救殍麾廪粟，收宗散籯金。生业随日增，善积祥庆寻。绳绳螽斯应，玉立兰芽森。玄理谅靡僣，令德斯鉴临。垂？既有始，济美宜自今。永言引弗替，百世流徽音。
题童贤母卷后
作者：方孝孺
朝代：明
体裁：古风

南山有乔木，柯叶敷重阴。匪惟雨露滋，土瘦根本深。童氏秉孝义，兄弟同一心。构获良足多，先泽久浸淫。卓哉贤母行，乡邦迭嗟钦。妇道尽恭睦，庭训肃规箴。救殍麾廪粟，收宗散籯金。生业随日增，善积祥庆寻。绳绳螽斯应，玉立兰芽森。玄理谅靡僣，令德斯鉴临。垂�既有始，济美宜自今。永言引弗替，百世流徽音。
题竹月图送太学生归省
作者：方孝孺
朝代：明

黄金台上月，照尔忆亲情。归去供甘旨，春林笋正生。
题菊
作者：方孝孺
朝代：明

顺流舟楫日边回，古木轩囱水际开。万里西风数行雁，送将秋色过江来。
题许节妇傅
作者：方孝孺
朝代：明

渭水不可浊，岂与常流俱。节妇不可辱，自与常妇殊。节妇之节良可书，书出大手名斯垂。呜呼奇花异卉人难植，瑞麦嘉禾不可常种得。
食羊虎肉
作者：方孝孺
朝代：明

白额咆哮振山谷，老羝见之惊且伏。一朝强弱两不存，此肉皆归野人腹。腹中惟恐相啖吞，急呼美酒为解纷。酒酣一醉更怀古，千载英雄羝与虎。
食羊虎肉
作者：方孝孺
朝代：明

白额咆哮振山谷，老羝见之惊且伏。一朝强弱两不存，此肉都归野人腹。腹中惟恐相啖吞，急呼美酒为解纷。酒酣一醉更怀古，千载英雄羝与虎。
马
作者：方孝孺
朝代：明

一日曾骑越与燕，鼓车随后意茫然。圉人何必相羁绊，亦未乘龙去上天。
鹦鹉
作者：方孝孺
朝代：明

幽禽兀自啭佳音，玉立雕笼万里心。只为从前解言语，半生不得在山林。
两头纤纤·其一
作者：方孟式
朝代：明
体裁：古风

两头纤纤同心蒂，半白半黑鸳鸯带。腷腷膊膊怅离人，磊磊落落云山外。
两头纤纤·其三
作者：方孟式
朝代：明
体裁：古风

两头纤纤玉笛悠，半白半黑林中丘。腷腷膊膊逢佳节，磊磊落落桂枝幽。
两头纤纤·其二
作者：方孟式
朝代：明
体裁：古风

两头纤纤并蒂花，半白半黑晓窗纱。腷腷膊膊他乡月，磊磊落落诉琵琶。
五杂组
作者：方孟式
朝代：明
体裁：古风

五杂组，短笛横。往复还，秋风清。不获已，促织鸣。五杂组，翡翠衾。往复还，白日心。不获已，落叶林。
元日联句
作者：方孟式
朝代：明
体裁：古风

日月亘广衢，两丸互相射。壮哉造化功，割此阴阳席。剥蚀偶蔽亏，摩荡匿圆魄。叹息风雨间，士行几能百。结发同茹荼，儿女屡更易。硕德炽斯馨，壸政美无获。舍子吾何之，形影难暂只。岂以蟾蜍微，长薄遥空碧。愿言誓死生，白首归丘貉。
初夏
作者：方孟式
朝代：明
体裁：古风

桃李辞春日卓午，楼头杨柳薰风舞。池蛙鼓吹催花飞，枝鸟笙歌怜客苦。镜里眉颦白玉姿，窗前人怨黄梅雨。蔷薇滴翠红泥香，拾翠如弹燕子语。
午梦
作者：方孟式
朝代：明
体裁：古风

摘花浸酒解春愁，奄奄似醉兀如秋。风飘荷气帘日午，一枕清凉翠簟悠。江山似现云中影，萍水遥同海底鸥。蝶去径寻千瓣蕊，梅繁鹤梦一帘幽。朦胧倦眼东窗日，得失黄粱晷刻休。
四牡夫子行役志思也二章
作者：方孟式
朝代：明

翩翩者䳡，肃肃其羽。王事靡盬，以风以雨。琴瑟在右，我心悲苦。
四牡夫子行役志思也二章
作者：方孟式
朝代：明

翩翩者䳡，肃肃其羽。王事靡盬，以风以雨。琴瑟在右，我心悲苦。檀车幝幝，悲风四起。父母既远，维予与子。相隔千里，共饮江水。
四牡夫子行役志思也二章章六句
作者：方孟式
朝代：明
体裁：四言诗

翩翩者鵻，肃肃其羽。王事靡盬，以风以雨。琴瑟在右，我心悲苦。（一章）檀车幝幝，悲风四起。父母既远，维予与子。相隔千里，共饮江水。（二章）
夕阳
作者：方孟式
朝代：明
体裁：古风

日夕天高晚炤窗，归云迷岫影难双。汲水浇花鸟语接，馀霞驳绮映罗蹀。莺花寂历逐人间，楼台暮景秋香怯。
寄任夫人
作者：方孟式
朝代：明
体裁：五言律诗

可怪暌违日，相思几换年。故园芳草合，南国美人偏。生死交难见，悲欢意莫宣。祗应三五夜，明月共君圆。
寄婶母
作者：方孟式
朝代：明
体裁：五言律诗

园林星聚日，欢意露华初。别后莺声老，秋来雁字疏。独伤千里月，空慰万金书。异地江风冷，萧萧到玉除。
寄盛夫人
作者：方孟式
朝代：明

繁霜百岁冷春帏，常共寒灯泣落晖。红泪已辞机上锦，白头尚著嫁时衣。烟笼竹叶凉生案，雨湿梨花静掩扉。杯酒楼头明月夜，迢迢梦绕楚天微。
将进酒
作者：方孟式
朝代：明
体裁：乐府曲辞

将进酒，鼓琴瑟，调凤凰，如胶漆。斗酒饮醇，松竹犹存。东风不驻，桃李无言。青天有月圆又缺，愁见杨花乱如雪。
山路杂兴
作者：方孟式
朝代：明
体裁：七言律诗

划然鸾鹤奏清笳，筱簜穿林日欲斜。春去柴门馀绿柳，香来篱箔入黄花。珠帘喷雪垂千尺，茅屋封云隐数家。烟景参差迷客思，残碑古道带流霞。
待月
作者：方孟式
朝代：明

迟月淡笼烟，期人较可怜。荷风疏雨后，萤火乱星前。乌鹊残生影，梧桐隐半弦。因之默坐久，花上月娟娟。
忆旧
作者：方孟式
朝代：明

一别江潭月几圆，相怜人面不如前。依稀旧日芳菲在，秋雨梧桐十二年。
旅况
作者：方孟式
朝代：明
体裁：古风

离群千里暮，朝看晓露斜。摇摇烟树渺，细细苍云遮。月冷偏依草，昼暖不逢花。山白寒灯寂，并州去辙遐。今宵闺梦远，乡绪乱啼鸦。
春怨
作者：方孟式
朝代：明
体裁：五言绝句

只影淡烟笼，杜鹃枝上红。梨花风雨后，人在月明中。
春日随任建宁过东林寺
作者：方孟式
朝代：明
体裁：七言律诗

草堂今又暂停车，彷佛当年醉月华。绝壁青山星斗落，环溪雪窦水云赊。荒村沽酒和松叶，茅舍疏篱绕菜花。三十六峰连翠黛，门前五柳是谁家。
杂兴
作者：方孟式
朝代：明
体裁：六言诗

雨后移花种竹，冬来扫雪烹茶。倚阑轻挥团扇，楼上遥怜落霞。
江上听潮
作者：方孟式
朝代：明
体裁：七言绝句

乘春画舫一溪云，独宿江舟待月明。陡觉潮生惊夜语，南天寒叶尽飞声。
清潭
作者：方孟式
朝代：明
体裁：七言律诗

清昼连床笑语新，徘徊佳节眷芳春。一声莺啭桃花岸，半幅裙拖洛水滨。银烛小窗忘夜雨，玉阶丛锦惜朝茵。欢娱不觉霞流绮，暗里韶光又一旬。
田家乐
作者：方孟式
朝代：明

松下柴扉茅屋，篱边竹径清溪。菜花蝴蝶一色，野雀山鸡乱啼。
田家乐·其一
作者：方孟式
朝代：明
体裁：六言诗

松下柴扉静僻，篱边竹径清溪。菜花蝴蝶一色，野雀山鸡乱啼。
田家乐·其三
作者：方孟式
朝代：明
体裁：六言诗

荷衣野兴初觉，歧路风波不知。水绿山青自在，素书挂角忘疲。
田家乐·其二
作者：方孟式
朝代：明
体裁：六言诗

石上残棋一局，松间初试新茶。春去不知节候，门前杨柳飞花。
田家乐·其四
作者：方孟式
朝代：明
体裁：六言诗

采药白云深处，逍遥流水生涯。寻梅不识归路，隔岭钟催碧霞。
病中思归
作者：方孟式
朝代：明

岚气炉烟合，疏灯影素移。愁生零雨夜，病值落花时。梦里乡音近，天边雁字迟。床头闲月色，心事薄光知。
秋兴
作者：方孟式
朝代：明
体裁：五言律诗

西风伤往事，笑此客中身。叶落苍烟断，花开黄菊新。天涯蓬鬓短，边徼羽书频。蟋蟀知秋意，阶前鸣向人。
秋夜林
作者：方孟式
朝代：明
体裁：五言排律

林深长寂寂，夜永漏迢迢。月透玲珑砌，花舒宛转娇。衔杯浮竹叶，得句点芭蕉。池泻芙蓉面，风轻杨柳腰。流星喧蟋蟀，零露湿鲛绡。银汉翔鸿雁，烟霞隐玉箫。清閒自今夕，风雨妒明朝。万木纷飞意，相思到六桥。
秋意
作者：方孟式
朝代：明
体裁：六言诗

夜来莫惊风雨，吹落梧桐满庭。漫道白云无意，河边遮却双星。
秋歌
作者：方孟式
朝代：明
体裁：乐府曲辞

取次小春天，无繇花柳妍。只怜窗下竹，袅袅入云烟。赠郎青铜镜，持照肝胆清。勿作地下霜，见月始分明。
美人梳头
作者：方孟式
朝代：明
体裁：五言律诗

深院小桃丛，纱窗春色笼。凤钗横上下，鸾镜舞雌雄。秋水凝波渌，湘云剪袖红。锦屏娇欲倚，不语向东风。
舟中
作者：方孟式
朝代：明
体裁：六言诗

篷窗日高初起，坐看长溪钓閒。世态红花白眼，人情碧水青山。
舟雨
作者：方孟式
朝代：明
体裁：五言律诗

水天凝一色，野涨隔林溶。兰棹排惊浪，渔蓑钓晚钟。刀环流只影，木叶淡秋容。云掩荒村小，山头泼墨浓。
芝城寄女
作者：方孟式
朝代：明

莫问花开花落时，幽芳不必斗浓枝。昼长无事香销篆，朝诵《楞严》暮诵《诗》。长思双鹤驾长虹，红袖偏争劫海中。有想但看无想日，消沉恩爱付东风。
芝城寄女·其一
作者：方孟式
朝代：明

莫问花开花落时，幽芳不必斗浓枝。昼长无事香销篆，朝诵《楞严》暮诵《诗》。
芝城寄女·其二
作者：方孟式
朝代：明

长思双鹤驾长虹，红袖偏争劫海中。有想但看无想日，消沉恩爱付东风。
长门怨
作者：方孟式
朝代：明
体裁：乐府曲辞

叶落空阶静，花开对晓莺。相思明月影，独坐数残更。
闻砧
作者：方孟式
朝代：明
体裁：古风

秋将就夜半，寒信怯无衣。清砧新弄响，愁绪倍调饥。悲霜啼颊润，怨露夕妆稀。袅袅腰如束，瘦影月光依。懒扑流萤扇，暗壁凄伊威。缝裳渐无月，徒寄远心微。金锁遥天合，开时客泪肥。风吹不到地，愿逐白云飞。
陌上桑
作者：方孟式
朝代：明
体裁：乐府曲辞

郁郁陌上桑，泥泥露为霜。莎畔吟芳草，入户鸣寒螀。郁郁陌上桑，弗弗秋风度。故人暂时新，新人容易故。郁郁陌上桑，滔滔汉江水。来去牵离情，浩歌北山杞。
题刘阮天台图
作者：方孟式
朝代：明
体裁：古风

青溪十里随落花，仙洞窅冥樵影斜。鸡鸣月下环重翠，犬吠云中淡远霞。琼霜难住人问药，綵云易散乡心恶。落花啼鸟寂无声，雨捲霞空涧冰薄。天台清泪沾去衣，片片桃花逐客归。明知后约仙缘在，忍见丹崖芳草肥。采药空还寻旧好，桃源咫尺迷瑶岛。胡麻寂历怨东风，当年悔不青山老。
风日清美
作者：方孟式
朝代：明
体裁：古风

曈昽破晓烟，柳色展春妍。雨馀天微清，荷钱贴水圆。桑稠蚕欲老，燕语入新年。鵁鶄择高枝，飞花上宝钿。橘佐真珠醉，香泥小玉怜。鞦韆闲女伴，风日笑人颠。
白云岩
作者：方学渐
朝代：明
体裁：五言律诗

磴道斜飞瀑，岩花半入云。望中孤鸟没，天外一江分。竹柏山楼色，旃檀石鼎熏。轩然长啸发，清兴好谁闻。
刘慎吾赠石
作者：方学箕
朝代：明
体裁：五言绝句

怪石从何得，玲珑自可怜。感君同白璧，置我小窗前。
焦山
作者：方尚恂
朝代：明
体裁：五言律诗

危屿江天峙，烟光写翠微。吹波豚下上，狎浪鸟翻飞。客与愁猿并，僧呼老鹤归。潮痕出深树，片片湿征衣。
送孟仁直卿南游
作者：方尚恂
朝代：明
体裁：五言律诗

纷纷苦文战，却有几人閒。白袷青藤去，苍崖碧水间。啸歌应醉月，魂梦不离山。偏我依丛桂，三秋独掩关。
赤壁
作者：方尚斌
朝代：明
体裁：古风

丹崖壁立何嵌嵚，万仞下插沧江深。带郭连冈迥作障，倚空叠石高为岑。乾坤开辟几千载，陵谷迁移此山在。三分割据如梦中，往事随波向东海。子长年少颇好游，我亦鼓柁潇湘流。五月莫过滟滪石，累日更宿峥嵘洲。舟人指点话赤壁，壁下清风宛如昔。云根半掩赤壁青，水面一片沧江白。从来人世几登临，俯仰徒悲千载心。苏子贤豪已陈迹，两赋留传空至今。
淮浦大观楼
作者：方尚祖
朝代：明
体裁：七言律诗

鳌簪擎出此巍楼，万里平芜一望收。爽籁每从云外入，明霞时傍日边浮。窗虚雨霁山如黛，幔卷风清月欲钩。恰喜自公多得暇，频将唫啸傲沧洲。
延平书院
作者：方岳
朝代：明
体裁：古风

孔坛杏已萎，濂洛流将匮。先生天挺起延平，斯道茫茫仍不坠。凤凰千仞耀文明，啾啾百鸟咸吞声。晦翁传受得心法，震吰斯道如雷轰。于今先生呼不起，水色水光尚如此。我来特荐藻蘋虔，山斗巍巍空仰止。
玉簪花
作者：方广德
朝代：明
体裁：七言律诗

不信搔头花㡳重，数茎秋濯露溶溶。腰憎荆玉生前折，影比崔娘月下逢。摘去何人怜素腕，插来是处映秋容。薄愁莫减冰霜骨，十二金钗好向从。
石榴
作者：方广德
朝代：明
体裁：七言律诗

涂林疏树自离离，入眼红肤总不遗。若为连珠过沈约，何来新筑伴潘尼。金房半坼珠骈落，霜叶平翻玉并欹。还记葡萄槎上种，折来那不称同时。
缺题
作者：方广德
朝代：明

露井花时露未晞，紫文丹萼斗芳菲。佳人南国还娇艳，仙种西池定是非。浥雨别含浓淡态，笼烟怯逗浅深晖。祇缘琼貌难为侣，独傍房陵片玉飞。
偕陈仲醇陈箕仲游青野禅寺
作者：方应选
朝代：明
体裁：五言律诗

隔桥横野寺，梵响荅农歌。钵水含风净，茶烟带雨和。天花挥麈落，竹翠拂衣多。便欲辞僧去，其如诗思何。
同丰城游京兆游白云寺
作者：方应选
朝代：明
体裁：五言律诗

客有丘中赏，言寻到白云。风流京兆擅，名理惠休闻。挥麈空花落，飞觞曲水分。未须穷五岳，聊此共清芬。
嘉树林听鼓琴
作者：方应选
朝代：明
体裁：七言律诗

十里风烟结紫岑，千年嘉树自成林。白云不碍拿舟路，红叶犹馀覆殿阴。冒雪偶乘王子兴，听琴还解颖师心。清宵寒气淩孤榻，最爱松关闭独深。
娄水道中送徐孟孺游西湖
作者：方应选
朝代：明
体裁：古风

天空露冷蒹葭白，淡月笼沙秋一碧。夜深微语破鸿濛，知君剩有烟萝癖。今朝共醉娄水船，明朝还著武陵屐。武陵之胜何处寻，苍茫万顷桃花深。南高北高青不断，湖光山色遥相侵。有时扶筇啸绝顶，忽复抱琴云水阴。乘兴往还无不可，借此一舒廓落心。吁嗟乎香山白社空尘土，西陵红粉销烟雨。千秋佳事至今传，三竺六桥竟谁主。依稀记得客游年，片片红霞落麈尾。两湖杳霭梦见之，平分风月今有汝。
建溪放舟
作者：方应选
朝代：明
体裁：五言律诗

日羡乘山好，山间复鼓舷。飞流穿石罅，绝壁与云连。望断浑无路，行来别有天。兹游安可纪，应向画中传。
徐孟孺陈村图
作者：方应选
朝代：明
体裁：七言绝句

春风绿柳角巾斜，笑踏青溪醉杏花。山犬隔篱遥吠月，可容双屐到君家。
戏次宪周韵
作者：方应选
朝代：明
体裁：五言绝句

暂解山公事，间翻陶令书。白衣人不到，宁惜换银鱼。
春闱登明远楼
作者：方应选
朝代：明
体裁：七言律诗

绮楼百尺倚云开，矫首河山爽气来。露拂金盘仙掌动，月侵银榜夜珠回。青藜故傍三台映，綵笔争看五色裁。燕市只今多骏骨，春风紫气满高台。
李伯东招饮观莲
作者：方应选
朝代：明
体裁：五言律诗

偶赴青莲燕，言游碧玉池。龟将千叶戏，鸟向并头窥。灼灼影侵烛，盈盈香满卮。夜深忘去骑，总为惜花迟。
汝上有怀
作者：方应选
朝代：明
体裁：古风

故园日以疏，故人日以隔。奈此头上冠，负却山中屐。望望吴天遥，蘼芜春一碧。同心旷难期，异乡谁结客。二陆想平原，五湖招少伯。存者半参商，殁者成往昔。而我徒索居，流光坐愁惜。白云何处寻，桃花空脉脉。汝水清且纡，明霞生远空。何来得双鲤，溯自江之东。素书不盈尺，白雪满邮筒。经术彭宣老，清言徐稚雄。朱张故无恙，王杨激颓风。升沈各异趣，幽事总相同。蹇余周南留，天涯怜转蓬。延津会须合，长啸倚崆峒。
箕仲贫复故业
作者：方应选
朝代：明
体裁：五言律诗

负郭萧然在，何烦更拮据。故宫惟一亩，环堵足三馀。坐拥高人榻，门惊长者车。春风看社燕，依旧到庭除。
茅山赠道士·其一
作者：方应选
朝代：明
体裁：六言诗

采药误投香涧，攀萝直蹑罡风。片片红霞杖底，双双白鹤云中。
茅山赠道士·其二
作者：方应选
朝代：明
体裁：六言诗

积翠深沉桧岭，流红窈窕桃源。雨后猕猿学舞，雪中鸡犬争喧。
赋得潮平两岸阔
作者：方应选
朝代：明
体裁：七言律诗

晓风初静浪花轻，十里晴川一望平。蛟窟夜寒云黯淡，蜃楼烟散月分明。钓矶半入芦花影，渔笛遥连沙雁声。却爱茫茫秋水色，羊裘何处不逃名。
赠初文学景范
作者：方应选
朝代：明
体裁：五言律诗

意气谁倾盖，风尘尔不群。摊书长爱日，洒笔欲生云。负郭披朝爽，临流弄夕曛。独怜河畔柳，尊酒片时分。
赠张兼之·其一
作者：方应选
朝代：明
体裁：七言绝句

鹴裘一醉坐寒风，剑气横秋曙色空。此夜江城留别处，霜林点点落丹枫。
赠张兼之·其二
作者：方应选
朝代：明
体裁：七言绝句

西风飒飒动离群，冻浦回舟首重分。此夜渭城听不足，亭亭秋思满江云。
辛卯元日
作者：方应选
朝代：明
体裁：五言排律

惠风开献岁，旭日起层霄。客邸频簪柏，王春正转杓。看山青落颍，酾酒碧浮椒。拥雪翻新历，攀梅忆去朝。遐踪聊自寄，侠气未全销。吏隐耽残蠹，官寒抚敝貂。斗间龙剑动，天外雁书迢。入洛名非陆，歌衢路是尧。但能宽宓肘，宁敢爱潜腰。到处堪携鹤，何枝可息鹩。占年饶雨露，访道问渔樵。万木琴中调，三花舄上飘。焚香迟白昼，刻烛赋清宵。我已齐喧寂，何须厌世嚣。
过顺昌喜霁
作者：方应选
朝代：明
体裁：五言律诗

行行逢旭日，爽气马头开。暗水分畦界，轻云护石苔。鸟啼风定树，花落雨前台。偶驻长松下，香脂拂袖来。
题陈叔真扇头
作者：方应选
朝代：明
体裁：五言绝句

前峰与后峰，何处容吾屐。兀坐小亭幽，时闻空翠滴。
风穴八景 其一 锦屏风
作者：方应选
朝代：明
体裁：七言绝句

孤亭窈窕锁苍苔，峭壁摩空绮作堆。倚槛横交青玉案，当筵飞落紫霞杯。
风穴八景 其七 悬钟阁
作者：方应选
朝代：明
体裁：七言绝句

缥缈层楼跨玉鲸，十方空处起禅声。寒山夜半无尘到，清漏沉沉伴月明。
风穴八景 其三 吴公洞
作者：方应选
朝代：明
体裁：七言绝句

岩栖咫尺隔红尘，四壁萧萧乐自真。人共白云留不住，祇今洞草暗生春。
风穴八景 其二 珍珠帘
作者：方应选
朝代：明
体裁：七言绝句

千丈悬崖溅碧流，随风飞捲到溪头。分明贝叶翻珠树，化作湘帘缀玉楼。
风穴八景 其五 大慈泉
作者：方应选
朝代：明
体裁：七言绝句

流沙一派自西方，半壑能将慧水藏。倒浸芙蓉青不断，错疑云影共天光。
风穴八景 其八 翠岚亭
作者：方应选
朝代：明
体裁：七言绝句

长烟隐约带松萝，叠叠青螺涌碧波。学士醉题枫落句，万峰秋色坐来多。
风穴八景 其六 玩月堂
作者：方应选
朝代：明
体裁：七言绝句

层峦翠积不胜怜，一榭凌霄更窅然。为近诸天先得月，空山无夜不娟娟。
风穴八景 其四 仙人桥
作者：方应选
朝代：明
体裁：七言绝句

行行涧畔北风萧，共诧神仙白玉桥。一自壶中寻日月，空留片石几人招。
白水寺
作者：方廷玺
朝代：明

石径逢僧一话间，白云深处不知还。松阴日午茶烟起，不有客来僧更闲。
东岩
作者：方弘静
朝代：明

岩端曙日晖，岩下启松扉。流水不知处，幽禽相与飞。青山常对席，白发久忘机。试与西邻叟，携壶上翠微。
访程山人不遇
作者：方弘静
朝代：明

避喧来谷口，爱此青松阴。永日空山寂，幽蝉时自吟。花源应未隔，萝径杳难寻。稍觉尘襟豁，方知仙境深。
送王以珍
作者：方弘静
朝代：明

尔抱鸾凰志，云何枳棘栖。十年犹未达，斗酒惜分携。旧业微蝉翼，穷途信马蹄。赠言无自薄，风雨有鸣鸡。
题李山人草堂
作者：方弘静
朝代：明

岩前宿鸟飞，林外晓光微。春色惊人早，云山与世违。泉流采药径，花映钓鱼矶。借问金门士，谁同萝薜衣。
醉学士歌
作者：方徵
朝代：明
体裁：古风

词臣献赋蓬莱宫，御前赐燕春融融。驼峰奇味出翠釜，玉瓶泻酒玻璃钟。青毡赐坐列左右，三爵不识貌益恭。金华仙伯年最耄，鹤发垂领明方瞳。中官宣劝令再酌，陡觉眼缬添新红。天颜回顾发微笑，亲禦翰墨挥蛟龙。宝章既成自天降，日月照耀光瞳眬。老臣再拜重感激，一心报国惟公忠。踉跄步出阙门去，皎皎月上龙楼东。史臣彤管会当纪，明良自古欣相逢。
金山
作者：方扬
朝代：明
体裁：五言律诗

虚阁疑无地，琳宫别有天。江空万籁发，僧定一灯悬。七泽吞吴楚，孤峰自岁年。乘风兴不浅，高眺已泠然。
仲夏田家
作者：方择
朝代：明
体裁：七言律诗

屋边新剪百株桑，一抹村烟远可望。斜径短桥交竹翠，乍晴又雨到梅黄。秧针簇簇当蓬户，蛙鼓喧喧隔土墙。相嘱邻翁先刈麦，前溪水漫也无妨。
立秋日同温新之集顾默孙雪堂
作者：方择
朝代：明
体裁：五言律诗

物候已徂夏，园池凉气新。远云低入户，片雨澹宜人。有语搜名理，无营似隐沦。一龛虚在室，期我坐宵晨。
虎跑寺次苏长公韵
作者：方择
朝代：明
体裁：七言律诗

草齐涧口动幽香，寺入深林昼自凉。隔岭云昏疑雨近，悬崖藤老较松长。偶然樵唱传中谷，时有钟声出上方。况是昔人泉品胜，分余半钵喜初尝。
河满子·客归
作者：方文席
朝代：明
体裁：词

帘下杨花似雪，枕边香腻如云。为我飘零踪不定，几年独自黄昏。谁信桃花依旧，只留月印重门。钿剩龙膏不暖，绣残凤履犹存。日暮碧云空自合，漫教燕语殷勤。简得鲛绡红泪，今朝借作招魂。
怀仙志
作者：方朔
朝代：明

为雨为云事渺然，尚馀芳韵在诗篇。步虚仙队嫌狂逸，小谪人间十九年。
登陶然亭与陈雪香参军话旧
作者：方朔
朝代：明
体裁：七言律诗

连年都不讲登高，深喜危亭架构牢。万里秋光生紫色，两人别思比寒涛。时清我岂抛儒服，壮志君能带宝刀。见说离家亦三月，可曾留意雁南翱。
杂诗
作者：方氏
朝代：明

营巢燕，双双飞，天设雌雄事久期。雌兮得雄愿已足，雄兮将雌胡不知。
杂诗
作者：方氏
朝代：明

营巢燕，声呷呷，莫使青年空岁月。可怜和氏忠且纯，何事楚君终不纳。
次长沙怀贾太傅
作者：方沆
朝代：明
体裁：七言绝句

楚云万里望京华，贾传南迁路未赊。谁料逐臣今更远，春风三月过长沙。
洱水观澜阁
作者：方沆
朝代：明
体裁：七言律诗

高楼百尺俯江湾，尊酒相将破客颜。南去分流传黑水，西来倒影见苍山。江村秋冷鱼龙卧，岛屿沙明鹳鹤閒。最是临流惬幽兴，夜深酩酊不知还。
秋汎
作者：方沆
朝代：明
体裁：五言绝句

山合松楸晚，沙寒橘柚秋。坐看鱼鸟近，历历镜中游。
过禄丰
作者：方沆
朝代：明
体裁：五言律诗

千山开井邑，陇亩报年丰。篱落晴烟外，襜帷岭树中。疏花秋自发，绝壁路仍通。凄断登临恨，闽云半亩宫。
渡河
作者：方法
朝代：明
体裁：七言绝句

野旷天阴日欲西，北风吹雪雁行低。交河路断行人少，一片寒沙没马蹄。
与诸友
作者：方泽
朝代：明
体裁：古风

庭前春候归，细草发柔翠。坐感东逝波，忽焉薄秋季。风凄木叶下，霜冽鸿雁至。物化无暂停，前修叹交臂。役利已困愚，宾名亦牵智。所以英俊人，兢兢自磨励。
仇生
作者：方泽
朝代：明
体裁：五言律诗

仇生有父风，能画擅江东。缥缈千峰势，㠝岏尺素中。坐增吴苑秀，不谢辋川工。倘写天台胜，添予补衲翁。
古意
作者：方泽
朝代：明
体裁：乐府曲辞

孟冬风始寒，鸿雁凌晨飞。畴昔嘉树林，枝叶日以稀。一随气运变，谁能觉其非。贤者贵特达，在远谅不违。君看松柏姿，岁晚长依依。
寄平野上人
作者：方泽
朝代：明
体裁：五言律诗

惠朗南归后，空山两月过。青春看己暮，白发近如何。雨外莺声远，风前柳絮多。遥知清梦里，还绕旧烟萝。
寄西洲
作者：方泽
朝代：明
体裁：七言绝句

枫落吴江雁影斜，燕台客子未还家。可能别有春风在，消得秋霜两鬓华。
庚午除夕
作者：方泽
朝代：明

何处鼓逢逢，虚堂独坐中。雨寒还带雪，云厚不随风。此岁既消去，馀生宁未空。临阶看燎火，亦复趁儿童。
怀吴西洲
作者：方泽
朝代：明

枫落吴江雁影斜，燕京游客未还家。可能别有春风在，不怕秋霜两鬓华。
杪春同诸友赴彭比部南湖之游遂眺烟雨楼得开字
作者：方泽
朝代：明

烟雨楼前霁景开，乘风相与步虚来。湖光倒写云天入，海气平浮岛屿回。杯到欲辞花更舞，春归不尽鸟还催。兰桡向晚歌声发，总是清朝白雪才。
泖月楼夕眺迟蒋白滩不至
作者：方泽
朝代：明
体裁：古风

飘风鸣轩棂，落叶辞高柯。薄暮登层楼，伊余心未和。悠悠远天云，泛泛晴川波。去者曾莫留，来者奄忽过。千秋旦暮事，百岁宁足多。但愿狎所亲，欢至相与歌。幽人期不来，奈此凉月何。
游顶少岳南园看牡丹作
作者：方泽
朝代：明

日暮天气嘉，言寻仲蔚家。谁知萧散地，仍有艳阳花。彩眩千重锦，香蒸一片霞。道人空色相，聊复惜年华。
溪庄即事
作者：方泽
朝代：明
体裁：七言绝句

寒过西堂布被重，江头枫叶想应红。天明自起看霜色，不在江头在镜中。
溪庄即事
作者：方泽
朝代：明

寒逼西堂布被重，江头枫叶想应红。天明自起看霜色，不在江头在镜中。
独坐
作者：方泽
朝代：明

平时怀独往，垂老患馀身。林蔚常疑晚，山暄每过春。月来初有客，云去乍无邻。独喜阶前鸟，忘机旦暮驯。
西天目高峰塔院
作者：方泽
朝代：明

千丈岩扉不易登，真身长綍最高层。日中乍见驯檐鸟，云外时逢礼塔僧。行道石边纷异草，挂衣松上绾长藤。青年即有栖迟约，白首谁知尚未能。
西天目高峰塔院
作者：方泽
朝代：明
体裁：七言律诗

千丈岩扉不易登，真身长閟最高层。日中乍见驯檐鸟，云外时逢礼塔僧。行道石边分异草，挂衣松上绾长藤。青年即有栖迟约，白首谁知尚未能。
赋闰七夕牛女
作者：方泽
朝代：明

星筵前月沸笙歌，银汉仍今帝女过。乌鹊桥边重驻辇，凤凰机上复停梭。香浮翠帐恩逾积，罗结蛛丝巧更多。独有空山云卧者，仙槎无路欲寻河。
送吴山人
作者：方泽
朝代：明

落叶满江边，秋风急暮蝉。我思天姥寺，君上洞庭船。束帛丘园少，徵兵泽国连。不知方处士，炼药几时仙。
送吴山人
作者：方泽
朝代：明
体裁：五言律诗

落叶满江边，秋风急暮蝉。我思天姥寺，君上洞庭船。束帛丘园少，徵兵泽国连。不知方处士，鍊药几时仙。
送玄岳入京
作者：方泽
朝代：明

故人多半在燕京，病里逢君话北征。可是秋来无定力，千重离思一时生。
送王翰林柘湖转比部还京
作者：方泽
朝代：明
体裁：五言律诗

沧海有才名，青春赋两京。乍辞金马署，复作爽鸠行。苑柳深袍色，宫莺杂佩声。君王前席问，应是为苍生。
送范菁山之任云南
作者：方泽
朝代：明
体裁：五言律诗

北望云霄迥，南征道路长。山逢驱象客，地入卜鸡乡。碧海常飞雾，青林不陨霜。圣君劳禦远，非似汉文皇。
除夜对雪
作者：方泽
朝代：明

江城燎火正凝霞，密雪旋迷十万家。却向垆边飞作雨，偶经灯畔落成花。力侵衣絮心同冷，光映窗纱发并华。诘旦祝禧先有瑞，会从龙象曳袈裟。
东明寺
作者：方润
朝代：明
体裁：五言律诗

沙口东明寺，回峰暝复登。烟封扪鸟树，石抱挂猿藤。过水留云磬，明龛上佛灯。永言同白业，脱屣卧岩层。
哭郭沧洲
作者：方炯
朝代：明
体裁：五言律诗

破屋沧洲上，清贫独可怜。书存无子读，诗好有僧传。葬卜中原夜，坟邻北际边。穷交空白首，莫赠买山钱。
莒溪耕隐
作者：方炯
朝代：明
体裁：七言律诗

莒溪环翠入瓢湖，古木云庄即旧居。每种秫田秋酿酒，剩收桐子夜观书。雪晴度岭闲骑犊，客至沿溪旋打鱼。老我尘中无隐处，借君余地着茅庐。
乌石山
作者：方熙
朝代：明
体裁：五言律诗

石径苍苔古，长廊白昼闲。台花和雨堕，独鸟向人还。竺国三千界，祗园第一山。宁知方外趣，祇在市朝间。
古别离
作者：方熙
朝代：明
体裁：乐府曲辞

愁心不自聊，抚我孤桐琴。丝桐感人意，弦急无好音。拂衣起叹息，逍遥独行吟。远望别离处，江空烟水深。
丁原德方思道见寄且责余久无书因戏答
作者：方献夫
朝代：明

故人多在位，责我屡无书。安世贤何有，嵇康懒不如。帝城千里隔，石洞十年居。南陌秋鄗夜，联镳忆旧衢。
七月游逻冈和钟爱松韵
作者：方献夫
朝代：明

窈然一洞隔风埃，消得刘郎几度来。述作幸同陶谢手，品题终愧贾班才。十年劳我心如渴，七帙输君背木台。杖屦更随乘兴去，香泉涧底赋流杯。
与周大尹岐瑞西樵看山次韵
作者：方献夫
朝代：明

久拚深山老作樵，放归端荷主恩饶。三年尘梦空驰逐，一日天工入画描。岩壑风光真自足，岁寒松柏故难凋。可人最爱周勾漏，飞锡西来不费招。
与戴仲鹖宿梅汀舟中
作者：方献夫
朝代：明

海外逢君话，孤舟复此汀。烟波秋淡淡，江雨夜冥冥。烛没分渔火，杯空挹露泠。连床应几夕，明日又东亭。
严子陵钓台
作者：方献夫
朝代：明

诸将勋名占上台，桐江烟水独徘徊。谁知千载风尘后，不见云台见钓台。故人不仕意如何，岂爱清风一钓蓑。伐木不违千古义，首阳西望共嵯峨。
严子陵钓台·其一
作者：方献夫
朝代：明

诸将勋名占上台，桐江烟水独徘徊。谁知千载风尘后，不见云台见钓台。
严子陵钓台·其二
作者：方献夫
朝代：明

故人不仕意如何，岂爱清风一钓蓑。伐木不违千古义，首阳西望共嵯峨。
五龙稳睡
作者：方献夫
朝代：明

山色空濛忘晓昏，石床高在五龙墩。等閒一枕希夷梦，莫遣鼾声过隔村。
以樵茶送夫椒诗来过美且有共尝之约
作者：方献夫
朝代：明

深山知己独痴狂，甘李谁怜不道旁。白露偶堪供客鼎，早春犹未荐山房。东坡岂有黄州梦，常父宁无汤饼肠。渴慰吞江真有约，扁舟共载入微茫。
偕丹山兄本诚勿欺弘之浩卿诸友游大桥坑
作者：方献夫
朝代：明

爱石侵苔坐，寻源夹涧行。水流如得意，花好不知名。采药供晨饭，捞鱼作午羹。何须沧海上，更欲问蓬瀛。
偕陈本诚区文光坐山池中墩
作者：方献夫
朝代：明

□尔中流见此墩，偶来何处水云身。海山浪说还仙岛，天气依然似暮春。一坐忽看天际月，三杯刚对意中人。孔颜乐事千年在，游览于今见果真。
元旦试笔次丹山家兄韵
作者：方献夫
朝代：明

谁教风雨入新年，兴在残梅剩菊边。幽思秪堪花共语，病容不与世争妍。未将东海扁舟去，愿借西樵半榻眠。自笑一官能早计，十年刚办买山钱。
公署赏牡丹兼喜雨得时字
作者：方献夫
朝代：明

百卉春将尽，名花独后时。恰逢新雨润，又得众光垂。把酒阶常近，延宾席屡移。农家今日意，无限入金卮。
再用前韵呈东所
作者：方献夫
朝代：明

湖竹看看欲作林，深居无计避追寻。三辞正系群公望，一出能明百岁心。满眼疮痍同疾痛，经途风物欲萧森。岂应袖却调羹手，君相于今契且深。
再用杜子美韵十首
作者：方献夫
朝代：明

古洞应曾到，依稀记石桥。寒泉微洒雪，绝磴曲连霄。野犬云间见，仙童竹外招。终当学辟谷，从此上逍遥。短世将过半，春缨一濯清。眠沙看去犊，把酒听啼莺。□□□□□，亡师一勺羹。何如放纵迹，掉臂此中行。逆隐缘流上，淩危倩竹支。翻疑郑子谷，忽忆习家池。感旧山猿哭，开怀野鹤知。岩花无数好，回首惜纷披。入涧耳如洗，看云眼未花。水边馀笋蕨，松下有龟蛇。病痛渠能遣，痴呆我已赊。杖藜随所至，好处即为家。风林箫鼓合，春嶂画图开。立壑歌和鸟，巡檐笑索梅。诸公岂易得，十载是重来。醉倒忘归路，呼童认屐苔。矢击岩隈石，杯分涧顶泉。纵狂成矍铄，久病起沈绵。好景惟消酒，清风不卖钱。山灵催得句，云雨拥前川。野水遗高韵，闲花送异香。冥心真得得，揣迹故凉凉。已胜湖边钓，何须瓮底藏。平生蓬矢志，矫首愧穹苍。何人窥石室，此地即瑶池。乱竹惟临水，疏藤亦作篱。湍鱼惊得饭，野鹿卧存儿。跳入虚无去，浮名不□□。问径随春草，飞筇卧午云。归来陶靖节，多病沈休文。水气单衣称，松阴小簟分。悠然天地别，白日绝尘纷。混世终能否，耽幽奈癖何。一蓑聊自足，馀论敢求多。凤鸟何时见，沧浪隔岛歌。吾侪今洒落，不啻舞雩过。
再用杜子美韵十首·其一
作者：方献夫
朝代：明

古洞应曾到，依稀记石桥。寒泉微洒雪，绝磴曲连霄。野犬云间见，仙童竹外招。终当学辟谷，从此上逍遥。
再用杜子美韵十首·其七
作者：方献夫
朝代：明

野水遗高韵，闲花送异香。冥心真得得，揣迹故凉凉。已胜湖边钓，何须瓮底藏。平生蓬矢志，矫首愧穹苍。
再用杜子美韵十首·其三
作者：方献夫
朝代：明

逆隐缘流上，淩危倩竹支。翻疑郑子谷，忽忆习家池。感旧山猿哭，开怀野鹤知。岩花无数好，回首惜纷披。
再用杜子美韵十首·其九
作者：方献夫
朝代：明

问径随春草，飞筇卧午云。归来陶靖节，多病沈休文。水气单衣称，松阴小簟分。悠然天地别，白日绝尘纷。
再用杜子美韵十首·其二
作者：方献夫
朝代：明

短世将过半，春缨一濯清。眠沙看去犊，把酒听啼莺。□□□□□，亡师一勺羹。何如放纵迹，掉臂此中行。
再用杜子美韵十首·其五
作者：方献夫
朝代：明

风林箫鼓合，春嶂画图开。立壑歌和鸟，巡檐笑索梅。诸公岂易得，十载是重来。醉倒忘归路，呼童认屐苔。
再用杜子美韵十首·其八
作者：方献夫
朝代：明

何人窥石室，此地即瑶池。乱竹惟临水，疏藤亦作篱。湍鱼惊得饭，野鹿卧存儿。跳入虚无去，浮名不□□。
再用杜子美韵十首·其六
作者：方献夫
朝代：明

矢击岩隈石，杯分涧顶泉。纵狂成矍铄，久病起沈绵。好景惟消酒，清风不卖钱。山灵催得句，云雨拥前川。
再用杜子美韵十首·其十
作者：方献夫
朝代：明

混世终能否，耽幽奈癖何。一蓑聊自足，馀论敢求多。凤鸟何时见，沧浪隔岛歌。吾侪今洒落，不啻舞雩过。
再用杜子美韵十首·其四
作者：方献夫
朝代：明

入涧耳如洗，看云眼未花。水边馀笋蕨，松下有龟蛇。病痛渠能遣，痴呆我已赊。杖藜随所至，好处即为家。
再用陈白沙碧玉楼韵
作者：方献夫
朝代：明

春来老眼不胜开，几幅青山入画裁。何必元龙真百尺，已堪太白放千杯。常邀明月为朋侣，不碍浮云任去来。珍重御函留宝帙，楼头夜夜瑞光回。群峰擘翠此楼开，指点虚无是体裁。碧玉无人谁作赋，白云终日共衔杯。林坳露隐莺声远，屋角春深燕子来。睡起开窗更何有，澄江对雨几萦回。混沌何年凿此开，天公留与后人裁。那须画栋连俳桷，不愧山樽自瓦杯。日上阶前玄鹤舞，潮平门外白鸥来。有时忽听渔歌发，野老前湾罢钓回。春满前川景色开，单衣聊可试新裁。观鱼坐石闲垂钓，煮茗临溪自引杯。月荡波心龙睡起，烟消松杪鹤飞来。归时不厌登临兴，夜半歌声四壁回。
再用陈白沙碧玉楼韵·其一
作者：方献夫
朝代：明

春来老眼不胜开，几幅青山入画裁。何必元龙真百尺，已堪太白放千杯。常邀明月为朋侣，不碍浮云任去来。珍重御函留宝帙，楼头夜夜瑞光回。
再用陈白沙碧玉楼韵·其三
作者：方献夫
朝代：明

混沌何年凿此开，天公留与后人裁。那须画栋连俳桷，不愧山樽自瓦杯。日上阶前玄鹤舞，潮平门外白鸥来。有时忽听渔歌发，野老前湾罢钓回。
再用陈白沙碧玉楼韵·其二
作者：方献夫
朝代：明

群峰擘翠此楼开，指点虚无是体裁。碧玉无人谁作赋，白云终日共衔杯。林坳露隐莺声远，屋角春深燕子来。睡起开窗更何有，澄江对雨几萦回。
再用陈白沙碧玉楼韵·其四
作者：方献夫
朝代：明

春满前川景色开，单衣聊可试新裁。观鱼坐石闲垂钓，煮茗临溪自引杯。月荡波心龙睡起，烟消松杪鹤飞来。归时不厌登临兴，夜半歌声四壁回。
出山
作者：方献夫
朝代：明

天地何心任往还，一春才得半春闲。若非经济吾儒事，明道何如更出山。
别王阳明
作者：方献夫
朝代：明

春风桃李总依依，领得春心入翠微。不是寻常挂冠去，洒然真若浴沂归。闻道萧山有主人，为寻王翰卜佳邻。野人亦有湘湖约，何日孤舟许问津。
别王阳明·其一
作者：方献夫
朝代：明

春风桃李总依依，领得春心入翠微。不是寻常挂冠去，洒然真若浴沂归。
别王阳明·其二
作者：方献夫
朝代：明

闻道萧山有主人，为寻王翰卜佳邻。野人亦有湘湖约，何日孤舟许问津。
别霍渭厓伦白山邓贲斋
作者：方献夫
朝代：明

茅屋樵巅荫紫雯，翳门松竹路难分。迂愚自足烟霞癖，清切敢忘鹓鹭群。拟把功名悲断瑟，已将世事看浮云。空山病枕频相忆，一曲枯桐对晚薰。
午日与诸炼师登聚仙台怀霍渭先甘于盘
作者：方献夫
朝代：明

振衣千仞欲孤搏，四壑风生五月寒。偶忆题诗怀白社，可怜尊酒对黄冠。龙舟锦战连珠海，角黍山堆自瓦盘。城市山林风□别，有人曾向静中观。
南山
作者：方献夫
朝代：明

朝看南山云，暮看南山月。朝莫对南山，南山青不歇。春采南山芝，冬茹南山雪。四时自往来，南山终不缺。我歌南山诗，神爽亦飞越。况此山中人，闻当回白发。
厓门
作者：方献夫
朝代：明

松柏森森荫古祠，几回挥泪向江陲。时来□运应难论，事去王图已可知。块肉尚悬慈母恨，瓣香不断老天疑。客来若问兴亡地，波浪年年未有涯。
又
作者：方献夫
朝代：明

紫禁东头燕喜时，衮衣亲捧万年卮。天心祖德惟皇极，子燕孙谋有圣慈。万丈莲花开玉井，九仙桃实荐瑶池。周南周颂今重见，四海同赓既醉诗。
又古乐府二章
作者：方献夫
朝代：明

白马黄金勒，霓旌天上来。君王政机暇，游衍薰风台。长堤柳亸金鞭回，锦宫花簇琼筵开，侍臣快睹纷徘徊。纷徘徊，捧寿杯。仰瞻神武姿，驾驭多良才。需云一曲升平乐，八方顺轨无纤埃。圣王临兆民，凛如朽索驭。六马昔贤忠爱深，峻坂不敢驰驱下。安不忘危古所嘉，敬恭一念思无邪。周瑶池，汉渥洼，唐舞倾杯貌玉花。吾皇一洗千年陋，皇途帝轨同驰骤。
又古乐府二章·其一
作者：方献夫
朝代：明

白马黄金勒，霓旌天上来。君王政机暇，游衍薰风台。长堤柳亸金鞭回，锦宫花簇琼筵开，侍臣快睹纷徘徊。纷徘徊，捧寿杯。仰瞻神武姿，驾驭多良才。需云一曲升平乐，八方顺轨无纤埃。
又古乐府二章·其二
作者：方献夫
朝代：明

圣王临兆民，凛如朽索驭。六马昔贤忠爱深，峻坂不敢驰驱下。安不忘危古所嘉，敬恭一念思无邪。周瑶池，汉渥洼，唐舞倾杯貌玉花。吾皇一洗千年陋，皇途帝轨同驰骤。
又恭和圣制古风一章
作者：方献夫
朝代：明

渥洼之种非寰中，乘云来自瑶池宫。天闱十二推长雄，七骏承恩新赐名，金鞍玉勒相峥嵘。日暇銮舆降环碧，同观演步惭予弼。委缨伏御兮安不惊，始知在德兮不在力。重华深处复传宣，天语相期过契弃。赞襄愚陋匪所能，鞭驽报主徒有心。君臣自古贵一德，敢忘汤盘日日新。
又恭和圣制近体一首
作者：方献夫
朝代：明

高拱无忘六辔驹，翩翩云锦出宸居。骄嘶喜受君王箠，仰秣时听舜禹谟。神相固知离牝牡，庸才何幸傍乘舆。禁林日永薰风足，咫尺天颜久未违。
同丹山家兄勿欺诸友登梅峰
作者：方献夫
朝代：明

罗浮杳何处，沧海望无垠。步武连兄弟，啸歌同友人。几茎黄竹杖，十里绿莎茵。一枕峰头梦，悠然隔世尘。
同梁伯纲昆仲游大锅顶
作者：方献夫
朝代：明

浃旬烟雨卒能收，拄杖相随到上头。积累本来由一篑，包罗曾复让群丘。浮云于我真无累，逝者如斯自不休。天地四方男子事，肯将鸥鸟共沈浮。
同赵元默游朱鸟洞因欲乘潮去未欢而别
作者：方献夫
朝代：明

鸢鱼随处足云渊，占断风光又一川。三载可怜朱鸟约，一灯能共白云眠。山空徙枕聊依竹，雨好披蓑且听泉。恼得前滩潮去急，扁舟无计可延缘。
和湛甘泉太史喜石泉与烟霞同版筑之作
作者：方献夫
朝代：明

烟霞在樵南，石泉在樵北。千里有神交，况复去咫尺。大科山之中，可以为子宫。四时足烟霞，烟霞吾与同。紫云峰之特，可以为我室。下有奇石泉，君亦爱泉石。夏炎我何有，石泉水泠泠。惟子于此时，乘风来濯缨。清秋尔何有，烟霞月炯炯。惟我于此时，抱琴淩绝顶。或时好歌咏，双凫飞自东。烟霞作天乐，石鼓和金钟。或时恣游观，一鹤从西度。石泉起神兽，盘龙随伏虎。噫吁嘻，泉可饮兮石可眠，烟霞烟霞兮能无石泉。霞可食兮烟可避，石泉石泉兮能无烟霞。
哭席元山次兀厓用杜韵
作者：方献夫
朝代：明

几回廷论共逶迤，百折狂澜亦既陂。公力固知如砥柱，圣心何啻苦标枝。道存天地当何让，笔法春秋判不移。报国未期躬已瘁，临风惟有泪孤垂。
喜丹山家兄迁居
作者：方献夫
朝代：明

一冬行李为谁忙，十里移居共此乡。乐事渐从今日盛，病怀何啻去年狂。劝酬拟放千杯酒，风雨应知几对床。更喜星联太丘宅，每随清燕共焚香。
喜黄小江佥宪至同坐宝峰
作者：方献夫
朝代：明

山花带雨弄晴晖，流水穿云一径微。消息是谁频满道，喜狂如我欲颠衣。乾坤此意无今古，诗酒人间有是非。忽忆当年兴国寺，对君挥盏泪依依。空山十日想清辉，两笠真同坐翠微。论道我惭非白鹿，好贤君已到缁衣。禹周天下应难少，沮溺于今敢厚非。出处论心能不异，溪山何用久相依。
喜黄小江佥宪至同坐宝峰·其一
作者：方献夫
朝代：明

山花带雨弄晴晖，流水穿云一径微。消息是谁频满道，喜狂如我欲颠衣。乾坤此意无今古，诗酒人间有是非。忽忆当年兴国寺，对君挥盏泪依依。
喜黄小江佥宪至同坐宝峰·其二
作者：方献夫
朝代：明

空山十日想清辉，两笠真同坐翠微。论道我惭非白鹿，好贤君已到缁衣。禹周天下应难少，沮溺于今敢厚非。出处论心能不异，溪山何用久相依。
坐大石用邓顺之韵寄丹山家兄本诚友人
作者：方献夫
朝代：明

大石谁移绝顶安，石边真可结茅庵。江山有意同行止，天地何心管笑谈。九月龙归云满谷，四时花发锦成岩。个中得意堪谁会，闲向仙城一寄缄。
坐寺旁山大石偶得
作者：方献夫
朝代：明

大石松根坐每酣，晚风随意扫晴岚。百千病孔磨人世，七十峰头寄佛庵。开眼于今真自阔，安心到此更谁参。翳门关口云深处，多少游人路未谙。
夏日馆中书怀
作者：方献夫
朝代：明

紫燕承恩入华堂，碧梧弱植在高□。□□□□□□逼，肯怕天遥鹰隼伤。夙夜忠诚那敢懈，文章功业愧非长。委蛇伴食中堂后，病骨轻清枕簟凉。
夜卧山房怀张东所山居
作者：方献夫
朝代：明

一卧谁教称夙心，罗浮与此正连衾。安身偶在菩提境，得伴还登最上寻。万壑空虚留月久，千峰崒嵂入云深。何时共坐双鱼石，为续丝桐万古音。
夜话呈丹山家兄
作者：方献夫
朝代：明

归来相对便多情，一话绸缪话二更。古瑟从来无别调，疏弦今日正稀声。乾坤许我具双眼，诗酒曾谁共此盟。尚爱河南两兄弟，令人长夜想仪型。
夜送周充之舟中
作者：方献夫
朝代：明

一夜星河作意明，扁舟荡漾绕江城。青山过雨仍留色，白酒临流不尽情。客里行藏随梦过，眼前荣辱等毫轻。送君目断匡庐外，秋水归帆寄雁声。长江一日几风涛，元亮当年兴独豪。高志已能辞斗粟，野人今亦买鱼舠。百年樵谷心犹阙，万里湖山梦更劳。归去便须寻酒伴，茫茫天地且陶陶。
夜送周充之舟中·其一
作者：方献夫
朝代：明

一夜星河作意明，扁舟荡漾绕江城。青山过雨仍留色，白酒临流不尽情。客里行藏随梦过，眼前荣辱等毫轻。送君目断匡庐外，秋水归帆寄雁声。
夜送周充之舟中·其二
作者：方献夫
朝代：明

长江一日几风涛，元亮当年兴独豪。高志已能辞斗粟，野人今亦买鱼舠。百年樵谷心犹阙，万里湖山梦更劳。归去便须寻酒伴，茫茫天地且陶陶。
大径凭高
作者：方献夫
朝代：明

天畔群山紫翠堆，茆亭正在白云隈。时时发兴凭高去，石径松风咏且回。
天湖弄钓
作者：方献夫
朝代：明

一泓远接银河流，云影天光日夜浮。湖上有人空钓坐，此心原不为鱼谋。
姚园
作者：方献夫
朝代：明

秋来两度问青山，□世人还出世间。西壤草堂留短句，东篱丛菊对□□。幽情岂肯遗簪笏，多病终当学返还。贤哲于今满青琐，沧江且合纵疏闲。
官山楼成
作者：方献夫
朝代：明

频年卜筑樵山下，高阁凭淩碧汉头。一枕清虚宜老梦，孤心缥缈与谁俦。凭阑时发吟风兴，开户闲为得月谋。当面北辰常在望，焚香每拜主恩优。
宝鸭濯清
作者：方献夫
朝代：明

恍然无语坐池头，监止才知胜监流。最是濯缨犹未足，真成一饮当封侯。
宿东园梦与张东所同榻讲中庸鸢飞鱼跃孟子所过者化二言未竟而觉诗以纪之
作者：方献夫
朝代：明

四年未卜果同心，一夜园亭□□衾。壤隔东西原不远，不教风雨□相寻。鸢鱼入究□皆的，神化何思语更深。觉后真成庄子蝶，几时扶病过东林。
宿东园草亭
作者：方献夫
朝代：明

昔年别此庐，庐新发尚绿。今年归此居，庐故鬓欲秃。流光不可返，我力尚能勖。立志当自兹，无为更碌碌。
寄同年孟望之御史谪官桂林
作者：方献夫
朝代：明

叹息何人赋柏舟，虚中随处是安流。阳城论出终违阙，王粲诗成独倚楼。南海尽宽容我老，长安不见长君愁。论心合并知何日，夜夜鹅山梦与游。
寿杨阁老邃庵
作者：方献夫
朝代：明

黑发勋名在四方，于今七十鬓犹苍。仙衔已属丹台籍，乐事先开绿野堂。琼露几茎分汉掌，玉桃千叶近□光。□□□并南飞□，暂奏仙人鸾鹤旁。
山中写怀次邓顺之韵
作者：方献夫
朝代：明

浮云不与此心期，自分鹪鹩寄一枝。抱病幸逢明圣主，爱闲刚在太平时。岩蹊菊早看无厌，山寺秋高睡正宜。不是渊明先得我，一生逃酒又逃诗。
山亭落梅用丹山家兄韵
作者：方献夫
朝代：明

闲来兀坐小朱明，五日眠窝梦不惊。墙角落梅诗未办，山家老妇酿初成。尚怜半树寒香在，尽放三杯逸兴生。湖上逋仙今不见，花神珍重向人倾。
归途有作
作者：方献夫
朝代：明

九载蒙恩两放归，昊天同戴日同辉。书囊借重黄龙诰，病体何胜绛鹤衣。报国有怀飞梦远，济生无术故心违。山林终许随麋鹿，五疏曾将达帝扉。
待隐园池亭观物感怀和韵
作者：方献夫
朝代：明

待隐园开岁月深，手栽松柏尽成林。时人莫讶翁归晚，正是先忧后乐心。十年沧海梦登台，一日柴门敢为开。春意满园看不尽，他时负笈许重来。一寸丹心报国馀，归来试把问鸢鱼。行藏用舍吾无累，飞息浮沈若自如。壮年勋业重关山，载在丹书墨未乾。枕底白云今几片，先生闲作一般看。春气和时秋气清，西街缓步恣闲行。尽拚谈笑乡人共，始识尧夫混物情。绕池红紫斗芳菲，满座春风散晓晖。水气浑和花气好，单衣常似浴沂归。主人素性爱筼筜，南壑移栽护北堂。任取他年栖凤处，清阴聊得且尚羊。半亩塘边路几乂，尽堪傍柳更随花。行行咫尺春常在，不用前川趋物华。见说刘伶眼已青，犹疑荷锸未忘形。当轩未了青山色，一几惟消更一屏。半点尘嚣不受侵，百花丛艳竹疏阴。游鱼戏沫惟平沼，乐鸟高歌自远林。竹须长有不须繁，闲里时时执斧看。君子洗心如洗竹，荒枝休得到千竿。棫朴云何不作人，常从妙处运天斤。年来袖却朝元手，满院奇花色色真。暮春才得揽群芳，把酒临阶喜欲狂。珍重归来闲宰相，片时刚为小生忙。先生行止总随时，最有江间鸥鹭知。桃李于今春几度，苍松留得老龙知。竹下池边怪石多，侵苔长坐自摩挲。虽然不管人间事，时或难忘击壤歌。此山之胜甲东吴，左带三江右五湖。四海于今称圣主，扁舟知得意应无。杨亿前身若再来，词源峡倒莫能回。于今真隐都无事，始觉忘言是脱胎。清池混混自原泉，逝者如斯无间然。若比先生知道处，终身愤乐不知年。跏趺长使晷潜移，敲竹何人莫问奇。正是勾玄寻乐处，真诠应得少人知。先生身外固无求，帝问何尝间隐幽。洛下当年遗盛事，乘传犹得赞谋猷。
待隐园池亭观物感怀和韵·其一
作者：方献夫
朝代：明

待隐园开岁月深，手栽松柏尽成林。时人莫讶翁归晚，正是先忧后乐心。
待隐园池亭观物感怀和韵·其七
作者：方献夫
朝代：明

主人素性爱筼筜，南壑移栽护北堂。任取他年栖凤处，清阴聊得且尚羊。
待隐园池亭观物感怀和韵·其三
作者：方献夫
朝代：明

一寸丹心报国馀，归来试把问鸢鱼。行藏用舍吾无累，飞息浮沈若自如。
待隐园池亭观物感怀和韵·其九
作者：方献夫
朝代：明

见说刘伶眼已青，犹疑荷锸未忘形。当轩未了青山色，一几惟消更一屏。
待隐园池亭观物感怀和韵·其二
作者：方献夫
朝代：明

十年沧海梦登台，一日柴门敢为开。春意满园看不尽，他时负笈许重来。
待隐园池亭观物感怀和韵·其二十
作者：方献夫
朝代：明

先生身外固无求，帝问何尝间隐幽。洛下当年遗盛事，乘传犹得赞谋猷。
待隐园池亭观物感怀和韵·其五
作者：方献夫
朝代：明

春气和时秋气清，西街缓步恣闲行。尽拚谈笑乡人共，始识尧夫混物情。
待隐园池亭观物感怀和韵·其八
作者：方献夫
朝代：明

半亩塘边路几乂，尽堪傍柳更随花。行行咫尺春常在，不用前川趋物华。
待隐园池亭观物感怀和韵·其六
作者：方献夫
朝代：明

绕池红紫斗芳菲，满座春风散晓晖。水气浑和花气好，单衣常似浴沂归。
待隐园池亭观物感怀和韵·其十
作者：方献夫
朝代：明

半点尘嚣不受侵，百花丛艳竹疏阴。游鱼戏沫惟平沼，乐鸟高歌自远林。
待隐园池亭观物感怀和韵·其十一
作者：方献夫
朝代：明

竹须长有不须繁，闲里时时执斧看。君子洗心如洗竹，荒枝休得到千竿。
待隐园池亭观物感怀和韵·其十七
作者：方献夫
朝代：明

杨亿前身若再来，词源峡倒莫能回。于今真隐都无事，始觉忘言是脱胎。
待隐园池亭观物感怀和韵·其十三
作者：方献夫
朝代：明

暮春才得揽群芳，把酒临阶喜欲狂。珍重归来闲宰相，片时刚为小生忙。
待隐园池亭观物感怀和韵·其十九
作者：方献夫
朝代：明

跏趺长使晷潜移，敲竹何人莫问奇。正是勾玄寻乐处，真诠应得少人知。
待隐园池亭观物感怀和韵·其十二
作者：方献夫
朝代：明

棫朴云何不作人，常从妙处运天斤。年来袖却朝元手，满院奇花色色真。
待隐园池亭观物感怀和韵·其十五
作者：方献夫
朝代：明

竹下池边怪石多，侵苔长坐自摩挲。虽然不管人间事，时或难忘击壤歌。
待隐园池亭观物感怀和韵·其十八
作者：方献夫
朝代：明

清池混混自原泉，逝者如斯无间然。若比先生知道处，终身愤乐不知年。
待隐园池亭观物感怀和韵·其十六
作者：方献夫
朝代：明

此山之胜甲东吴，左带三江右五湖。四海于今称圣主，扁舟知得意应无。
待隐园池亭观物感怀和韵·其十四
作者：方献夫
朝代：明

先生行止总随时，最有江间鸥鹭知。桃李于今春几度，苍松留得老龙知。
待隐园池亭观物感怀和韵·其四
作者：方献夫
朝代：明

壮年勋业重关山，载在丹书墨未乾。枕底白云今几片，先生闲作一般看。
得杖
作者：方献夫
朝代：明

一笑溪头得杖归，百年端许病相依。只愁他日乘龙去，何处淩空独自飞。
忆贵斋次丹山家兄韵
作者：方献夫
朝代：明

盈虚不假学能明，早已为园□□□。□□□□□□短，蓬门疏竹一床横。羊肠不省□□□，□□□□□上名。老病思君数行泪，樵隈谁可耦吾耕。
恭和圣制作字以赐
作者：方献夫
朝代：明

深居恭默养天真，藻思风生笔有神。珍赐宝藏期百世，馀光犹足耀乡邻。不假清虚味道真，至诚志气自如神。微臣辅德知何有，两载深惭备四邻。
恭和圣制作字以赐·其一
作者：方献夫
朝代：明

深居恭默养天真，藻思风生笔有神。珍赐宝藏期百世，馀光犹足耀乡邻。
恭和圣制作字以赐·其二
作者：方献夫
朝代：明

不假清虚味道真，至诚志气自如神。微臣辅德知何有，两载深惭备四邻。
恭和圣制偶成
作者：方献夫
朝代：明

絜短仁斯在，求仁恕是方。圣谟开要妙，末学谢荒唐。道大公能溥，心纯直以方。困穷矜四海，一脉自陶唐。乾坤皆我闼，民物可相方。大学西铭意，皇风陋汉唐。
恭和圣制偶成·其一
作者：方献夫
朝代：明

絜短仁斯在，求仁恕是方。圣谟开要妙，末学谢荒唐。
恭和圣制偶成·其三
作者：方献夫
朝代：明

乾坤皆我闼，民物可相方。大学西铭意，皇风陋汉唐。
恭和圣制偶成·其二
作者：方献夫
朝代：明

道大公能溥，心纯直以方。困穷矜四海，一脉自陶唐。
恭和圣制夏日与辅臣同游·其三
作者：方献夫
朝代：明

雄搆因无逸，豳风曲未终。圣皇稽古意，直欲继神农。
恭和圣制夏日与辅臣同游·其三
作者：方献夫
朝代：明

雄搆因无逸，豳风曲未终。圣皇稽古意，直欲继神农。传宣西指御林中，清馥余温挹帝冲。何幸忧农降清问，一歌云汉泻愚悰。
恭和圣制夏日与辅臣同游·其二
作者：方献夫
朝代：明

传宣西指御林中，清馥余温挹帝冲。何幸忧农降清问，一歌云汉泻愚悰。
恭和圣制恭奉祖训及皇考手泽于内宫元夜设灯致庆
作者：方献夫
朝代：明

圣皇思敬承，祖考垂训泽。四方仰纯孝，万世成大业。春宵启燕游，玉烛覃恩泽。不忘无逸戒，艰难兴王业。
恭和圣制恭奉祖训及皇考手泽于内宫元夜设灯致庆·其一
作者：方献夫
朝代：明

圣皇思敬承，祖考垂训泽。四方仰纯孝，万世成大业。
恭和圣制恭奉祖训及皇考手泽于内宫元夜设灯致庆·其二
作者：方献夫
朝代：明

春宵启燕游，玉烛覃恩泽。不忘无逸戒，艰难兴王业。
恭和圣制求贤
作者：方献夫
朝代：明

先民有恒训，图治在任贤。致道乃由学，居肆工且专。旁求与豫养，两法当具全。譬之鹤鸣阴，又若鸿渐干。圣主广咨询，贤臣竭忠坚。臣愚仰作歌，道大真如天。
恭和圣制秋日书怀
作者：方献夫
朝代：明

御苑亲耕喜有秋，闾阎犹系花农忧。深惭变理臣无补，祇觉霜添两鬓愁。传闻边将谨防秋，宵旰何劳圣主忧。早晚西征罢归士，衔枚无复室家愁。
恭和圣制秋日书怀·其一
作者：方献夫
朝代：明

御苑亲耕喜有秋，闾阎犹系花农忧。深惭变理臣无补，祇觉霜添两鬓愁。
恭和圣制秋日书怀·其二
作者：方献夫
朝代：明

传闻边将谨防秋，宵旰何劳圣主忧。早晚西征罢归士，衔枚无复室家愁。
恭纪圣恩春日同游并颁赐殊品
作者：方献夫
朝代：明

谫陋深承主眷优，一旬两度赐同游。金亭宝殿从观眺，又降宸间许倡酬。云间缥缈望鸾旌，太液池边迤逦行。宝月传宣先赐见，光荣应已胜登瀛。促步追趋度锦芳，殿名清馥御炉香。重承左室温纶下，满袖薰风带宠光。仙茗分来御椀携，内庖珍馔共甘肥。缥囊彩扇连翩至，仰见皇心欲解衣。小憩迥廊逼翠华，皇风忽尔散天葩。赓歌未足成羞涩，已赐仙花压帽斜。献诗重上翠芬亭，拂拂花香袭御屏。更喜绕栏观芍药，始知仙境在皇扃。金碧辉辉映玉台，百花丛里五云堆。感恩稽首臣何祝，愿捧年年万寿杯。瞻对从容晷屡移，晚阴松径出迟迟。归来便向妻孥羡，千载儒生际遇时。
恭纪圣恩春日同游并颁赐殊品·其一
作者：方献夫
朝代：明

谫陋深承主眷优，一旬两度赐同游。金亭宝殿从观眺，又降宸间许倡酬。
恭纪圣恩春日同游并颁赐殊品·其七
作者：方献夫
朝代：明

金碧辉辉映玉台，百花丛里五云堆。感恩稽首臣何祝，愿捧年年万寿杯。
恭纪圣恩春日同游并颁赐殊品·其三
作者：方献夫
朝代：明

促步追趋度锦芳，殿名清馥御炉香。重承左室温纶下，满袖薰风带宠光。
恭纪圣恩春日同游并颁赐殊品·其二
作者：方献夫
朝代：明

云间缥缈望鸾旌，太液池边迤逦行。宝月传宣先赐见，光荣应已胜登瀛。
恭纪圣恩春日同游并颁赐殊品·其五
作者：方献夫
朝代：明

小憩迥廊逼翠华，皇风忽尔散天葩。赓歌未足成羞涩，已赐仙花压帽斜。
恭纪圣恩春日同游并颁赐殊品·其八
作者：方献夫
朝代：明

瞻对从容晷屡移，晚阴松径出迟迟。归来便向妻孥羡，千载儒生际遇时。
恭纪圣恩春日同游并颁赐殊品·其六
作者：方献夫
朝代：明

献诗重上翠芬亭，拂拂花香袭御屏。更喜绕栏观芍药，始知仙境在皇扃。
恭纪圣恩春日同游并颁赐殊品·其四
作者：方献夫
朝代：明

仙茗分来御椀携，内庖珍馔共甘肥。缥囊彩扇连翩至，仰见皇心欲解衣。
恭纪圣恩春日同游并颁赐殊品·其四
作者：方献夫
朝代：明
体裁：七言绝句

仙茗分来御碗携，内庖珍馔共甘肥。缥囊彩扇连翩至，仰见皇心欲解衣。
憩杨梅村与赵从周
作者：方献夫
朝代：明

放舟乌石滩，上有杨梅村。赵氏乃名家，仁义以为门。我车自南华，逸思不可言。同行谢吾子，佳意更盘桓。扫室喜迎候，开此安乐樽。清饮未肯已，侑之以盘飧。足以尽我兴，何必是桃源。
新居小构次韵答周玉岩侍御
作者：方献夫
朝代：明

渊龙当有宅，林鸟亦知归。暂爱喧阗远，终期木石依。遐方欣偶合，早岁挹清辉。自得秋风约，经旬不掩扉。
新年病中作呈张罗峰李序庵二阁老
作者：方献夫
朝代：明

短榻垂帏拥病衾，新年人事几呻吟。首丘每切还山计，齑骨难消报主心。相国元功铭上鼎，留侯夙志在幽林。勿云出处终殊道，已许交情比断金。
春阴
作者：方献夫
朝代：明

一年□意阳为□，□十日春□□阴。芳草易从原上长，好花难向雨中寻。江湖涝涨时时满，蛙鼓池塘处处深。时节有人眠不稳，和泥拖屐入春林。
望西湖
作者：方献夫
朝代：明

初从西湖行，未弄西湖艇。西湖景若何，举目望逾迥。迄尔湖中山，悠然见孤影。湖光有明灭，山影常静正。欲飞山顶眠，一眠发群省。欲落湖心浴，一浴消百病。有怀谁复同，欲语无人领。风来水波动，云合山色暝。蓝舆不停肩，忽忽度松岭。何时偕美人，还来极风咏。
望钱塘忆会稽寄王阳明
作者：方献夫
朝代：明

东望钱塘水，南忆会稽山。钱塘之水阔如许，举目可望不可度。会稽之山杳何处，引首见云不见路。钱塘之水犹可航，会稽之山岂终阻。阳明洞中无主人，默默此情欲谁语。天台在山西，雁荡在山东，会稽之山天下雄。君居此山南，我居此山北，天台雁荡皆吾宅。噫嘻此志不可违，阳明主人何时归。阳明主人何时归，我欲终身夫子依。
本诚文光勿欺见过饮予偶成兼呈丹山家兄
作者：方献夫
朝代：明

正苦深山入未深，春来花鸟费招寻。小车时复来康节，抱瓮终当老汉阴。村酿可堪留客醉，山歌谁共赏樵音。明朝期把黄云杖，去了罗浮百负心。
松■挹袖
作者：方献夫
朝代：明

青松翠竹碧沙头，草屋荒塘事事幽。时有道人来挹袖，也应题作小浮丘。
梁伯纲叔元昆仲枉顾山中
作者：方献夫
朝代：明

青云肯与白云期，开到黄花又几枝。积雨分明留客意，空山遮莫爱人时。高才自与经纶熟，野性从来水石宜。未敢与君论出处，暂同一笑醉霞卮。
梅花玉节为程代巡时言
作者：方献夫
朝代：明

绣衣风采绝尘埃，揽辔澄清海上回。两载炎氛浑不见，十洲烟瘴已全开。冰壶独映沧江月，玉杵相辉庾岭梅。他日想君何处是，琅玕露立五云堆。
梧窗赠林县博坛
作者：方献夫
朝代：明

倬彼梧桐树，结根在幽林。栽培人力厚，沾濡风露深。日夜之所息，毫芒成丈寻。可以栖凤皇，可以制瑟琴。苟其初生时，植之无美根。暴之以风日，残之以斧斤。本株渐凋瘁，枝叶安得存。如是求其用，奚啻千里云。眷彼窗中人，读书藉梧阴。观梧识物理，掩卷契圣心。天下与国家，本之在一身。是之谓格物，昭昭如指陈。苟其不知本，学问徒纷纷。明德既不立，斯民何由新。如是焉用梧，用梧成爱淫。谓之物交物，请以为子箴。
梧窗赠林县博坛·其一
作者：方献夫
朝代：明

倬彼梧桐树，结根在幽林。栽培人力厚，沾濡风露深。日夜之所息，毫芒成丈寻。可以栖凤皇，可以制瑟琴。苟其初生时，植之无美根。暴之以风日，残之以斧斤。本株渐凋瘁，枝叶安得存。如是求其用，奚啻千里云。
梧窗赠林县博坛·其二
作者：方献夫
朝代：明

眷彼窗中人，读书藉梧阴。观梧识物理，掩卷契圣心。天下与国家，本之在一身。是之谓格物，昭昭如指陈。苟其不知本，学问徒纷纷。明德既不立，斯民何由新。如是焉用梧，用梧成爱淫。谓之物交物，请以为子箴。
次东湖韵
作者：方献夫
朝代：明

自揽山茅搆此台，一尊今始对君开。昭然白鹿当年论，尚有馀风动草莱。
次丹山家兄韵
作者：方献夫
朝代：明

十载还山梦寐勤，一年天气足氤氲。偶来白酒同溪月，更许青藜入洞云。自笑经纶应外事，亦知鸟兽可同群。衣冠几日延佳赏，秋色刚添又几分。
次韵答牛道徵长官中秋书闷是夕予适夜直
作者：方献夫
朝代：明

客怀一日强为好，独坐清宵还自深。报漏虚严今夜直，闻乌暗动故山心。萧萧槐影侵寒榻，淡淡蟾光度远岑。何处闲愁关洛客，忽传新句愧知音。
次韵答邓贲斋
作者：方献夫
朝代：明

怀抱何时得好开，三年尘梦落燕台。东君似解愁人意，犹遣梅花傍酒杯。不道长安百万家，行窝乐事在天涯。笑来龌龊者谁子，紫陌犹矜老看花。
次韵答邓贲斋·其一
作者：方献夫
朝代：明

怀抱何时得好开，三年尘梦落燕台。东君似解愁人意，犹遣梅花傍酒杯。
次韵答邓贲斋·其二
作者：方献夫
朝代：明

不道长安百万家，行窝乐事在天涯。笑来龌龊者谁子，紫陌犹矜老看花。
水头寺
作者：方献夫
朝代：明

归计秋江欲买舟，悠悠人事又中秋。寻僧偶到水头寺，放迹暂同沙外鸥。断隔红尘看白日，绝非人境是瀛洲。清泉已定流觞饮，薄暮还堪拄杖游。
水澳横舟
作者：方献夫
朝代：明

浴凫飞鹭满前汀，喜逐江头春水生。野渡有人如络绎，楼船尽日笑吾横。
江约之南窗赏菊次丹山家兄韵
作者：方献夫
朝代：明

西篱晚菊正繁枝，野老东斋病起时。强去一尊供潦倒，比来双鬓欲参差。磁杯绿醑浮金瓣，木椀青芽带玉丝。清赏不孤花月下，风流休说习家池。
江约之南窗赏菊次丹山家兄韵
作者：方献夫
朝代：明
体裁：七言律诗

西篱晚菊正繁枝，野老东斋病起时。强去一尊供潦倒，比来双鬓欲参差。磁杯绿醑浮金瓣，木碗青芽带玉丝。清赏不孤花月下，风流休说习家池。
池上乘阴
作者：方献夫
朝代：明

大树扶摇数十寻，常于午坐藉繁阴。自从悟得观鱼趣，无复丝毫弄钓心。
洗耳岩歌
作者：方献夫
朝代：明

岩上石嶷嶷，岩下水泠泠。一坐松竹间，能令两耳清。君不见昔时巢父与许由，挂瓢树杪万事休。世间荣利付流水，一任青山春复秋。
游九龙岩
作者：方献夫
朝代：明

闻说龙岩极有情，果看奇绝冠平生。九龙化去名犹在，七曜飞来迹甚明。杖逐黄云穿曲涧，花迎白鹤舞新晴。锦袍自笑成何用，且作樵夫跣足行。
游罗浮朱明洞
作者：方献夫
朝代：明

十日惬幽赏，朱明七洞天。盘飧馀笋蕨，衣袂足风烟。木客来相问，灵禽去复旋。知谁有仙骨，便肯绝凡缘。
游西樵山
作者：方献夫
朝代：明

不知天上与人间，云外悠然见此山。放艇独来寻旧约，一年能借一春闲。上上此山知几重，一山中有七十峰。岩水涓涓溪月白，此中得意难形容。
游西樵山·其一
作者：方献夫
朝代：明

不知天上与人间，云外悠然见此山。放艇独来寻旧约，一年能借一春闲。
游西樵山·其二
作者：方献夫
朝代：明

上上此山知几重，一山中有七十峰。岩水涓涓溪月白，此中得意难形容。
湛甘泉内翰使安南还访予西樵适予出不值
作者：方献夫
朝代：明

一月云山独自依，寻青偶尔出霏微。禅房尚贮三升粟，正待天南放鹤归。往来真叹此身浮，孤负金山与子谋。还扫石泉松下石，肯拚三夏共眠不。归槎始得今朝报，拄杖何胜昨日情。不是伊川无信息，佺期原欠静中灵。徨徨未得居山伴，结屋聊依野寺邻。何处碧山来学士，西樵白马问吾津。
湛甘泉内翰使安南还访予西樵适予出不值·其一
作者：方献夫
朝代：明

一月云山独自依，寻青偶尔出霏微。禅房尚贮三升粟，正待天南放鹤归。
湛甘泉内翰使安南还访予西樵适予出不值·其三
作者：方献夫
朝代：明

归槎始得今朝报，拄杖何胜昨日情。不是伊川无信息，佺期原欠静中灵。
湛甘泉内翰使安南还访予西樵适予出不值·其二
作者：方献夫
朝代：明

往来真叹此身浮，孤负金山与子谋。还扫石泉松下石，肯拚三夏共眠不。
湛甘泉内翰使安南还访予西樵适予出不值·其四
作者：方献夫
朝代：明

徨徨未得居山伴，结屋聊依野寺邻。何处碧山来学士，西樵白马问吾津。
溪边坐石
作者：方献夫
朝代：明

溪边竹下有幽好，扫石铺衣坐不厌。或任虚空或调息，年来仙佛笑吾兼。
燕乐亭次黄小江韵
作者：方献夫
朝代：明

不惹飞尘到九衢，习池风景未应殊。天心自解长观复，乐事谁知亦体需。竹外每闻张广乐，窗前时见落玄珠。等閒还作周公梦，不把浮云薄有虞。
燕窠眺远
作者：方献夫
朝代：明

峭陟穷登眺远时，千峰云外碧如围。放弥六合收盈掬，此理于今信不疑。
玉台揽秀
作者：方献夫
朝代：明

玉台隐隐翠微中，千尺昆崙枕碧空。云散烟消有真景，玉岩龙井共无穷。
玉岩观瀑
作者：方献夫
朝代：明

独立岩崖不厌观，飞淙千丈下云端。年来耳目无他用，尽放清虚一壑闲。
瑞应白鹿应制
作者：方献夫
朝代：明

圣人建皇极，中兴应时行。敷理协玄化，修身臻至诚。敬天严秩祀，尊亲先正名。酬功举绝世，崇道釐徽称。不遗先圣轨，遂使百度贞。扬材达遐隐，察物无遁情。施仁及茕独，至德本好生。详刑洗冤牍，赈荒起疲氓。丕谟耀洪昊，厚德浃太宁。中州显神育，瑞麑昭物灵。窈尔冰雪姿，粹然金玉精。含文好无极，驯性安不惊。如从王囿伏，靡逐蒿野鸣。抚臣重嘉异，来贡天子庭。肃雍献宫庙，万姓腾欢声。昔年甘露降，再见黄河清。昨者灵鹊至，又看玉兔呈。灼哉彰盛德，允矣徵太平。皇谦益修纪，饬尔百辟卿。惟善身之宝，惟贤国之祯。进贤止至善，干禄百福盈。群臣拜稽首，嵩呼诵王明。子孙当千亿，圣寿当万龄。帝俞曰噫嘻，天休予其承。
用旧韵寄怀霍渭厓
作者：方献夫
朝代：明

衰病年来荷主知，衡门从此许栖迟。箪瓢敢谓希颜道，饥渴惟应系禹思。晓署缔修佛骨表，秋江沈醉菊花篱。两般得意君能会，莫记长鳅旧日诗。
病怀
作者：方献夫
朝代：明

多病吾生一絮衾，饱眼寒夜独沈吟。鸡声晓觉中流梦，荔萼春悬故国心。带月吴江移小艇，披云庾岭入长林。罗浮便作诛茅计，点检归囊有赐金。
病起
作者：方献夫
朝代：明

甚矣吾衰秪自知，君恩未报乞归迟。经年不作周公梦，荒径空悬靖节思。荔子丹时违北枕，菊花黄处到东篱。拨愁强病梳遗发，且索残梅一赋诗。
病起写怀柬烟霞湛太史兼呈洞中诸友
作者：方献夫
朝代：明

疾痛通身浃五旬，茅堂长卧欲穿裀。门前两径从青草，天际三间自白云。驹隙光阴知可念，中和事业□无闻。强书白鹿诸贤辈，好惜烟霞洞口春。
登大科峰绝顶
作者：方献夫
朝代：明

晚来偶发登临兴，策马高淩绝顶头。尽见百川归巨海，却疑诸岭在平丘。拂云天外观何极，倚石松根坐不休。一枕借眠谁可共，几回飞梦到罗浮。
登沙堤新筑钓台次石翁韵
作者：方献夫
朝代：明

一台筑石江心起，风月先生钓且吟。此是江门旧衣钵，当时分付意何深。
登浴日亭
作者：方献夫
朝代：明

举月扶桑影在东，崦嵫西去尚无穷。秪堪羲驭乾乾力，更有汤盘日日功。玉宇清明通蟹窟，金衣光彩散龙宫。支颐久坐危亭上，万化枢机入手中。
盛德篇赠伍侍御
作者：方献夫
朝代：明

在昔唐虞称盛德，一心危微慎精一。予违汝弼臣且都，淫乐逸游君弗咈。夏禹孜孜施鼓鼗，殷汤从谏亦如尧。武王下车勤访道，皇皇召公忧旅獒。猗与成康号至治，六典敷陈百官备。瞽矇献诵工进规，左史书言右书事。自从监谤降秦威，汉帝庶几除族诽。那知言路归台谏，非位不言言者稀。爰使后王多失德，轮台虽悔夫何益。城狐社鼠世复纷，仗马一鸣恒见斥。轫首乘舆能几人，寥寥青史说埋轮。皂雕独鹘亦何有，补阙拾遗犹仅闻。伍君才隽名江右，早入乌台纡豸绣。巡行两广志澄清，察察籍书为所后。风采如兹今古难，未几入奏侍天颜。六飞在道豺狼满，危言伫看回丘山。
石泉精舍漫兴
作者：方献夫
朝代：明

心契平生石与泉，泉甘可饮石堪眠。镜湖数亩波千顷，土阁三间月一天。钓竹懒拈饶暇日，棋枰不对已多年。闲观消息盈虚里，时检床头说易篇。
立春日和戴仲鹖
作者：方献夫
朝代：明

至日病未起，官奴又报春。故乡云物旧，北阙梦魂新。抚影兼怀友，含情欲语人。萧条鹖冠子，隐几合相亲。
胥门与方昆山思道
作者：方献夫
朝代：明

病思日忽忽，归舟不停桡。经途亦何远，所遇复寥寥。昨日许市头，郑谷有深邀。今日胥门下，俟我昆山轺。此会良几何，为子淹崇朝。一语终薄日，孤灯复连宵。愧此平生怀，落落应难调。对子若有合，由然慰无聊。嗟载未竟言，一别不可招。风尘日以满，关山日以遥。谁能御天风，觅我于西樵。知子日已久，今朝始相识。会面良不易，开心复何惜。谢子亦好怀，超然与世隔。平生抱肺肝，倾倒恐不亟。愧我何所言，无以慰悃愊。功名自古难，所忌更孤植。文字费精神，戒之在无益。六籍皆通道，贵乎知用力。学而不知本，悠悠竟奚得。原泉自不已，四海乃其宅。日月本有明，容光尽生白。斯道固难言，多言转棼惑。行行勿复语，愿子崇明德。
胥门与方昆山思道·其一
作者：方献夫
朝代：明

病思日忽忽，归舟不停桡。经途亦何远，所遇复寥寥。昨日许市头，郑谷有深邀。今日胥门下，俟我昆山轺。此会良几何，为子淹崇朝。一语终薄日，孤灯复连宵。愧此平生怀，落落应难调。对子若有合，由然慰无聊。嗟载未竟言，一别不可招。风尘日以满，关山日以遥。谁能御天风，觅我于西樵。
胥门与方昆山思道·其二
作者：方献夫
朝代：明

知子日已久，今朝始相识。会面良不易，开心复何惜。谢子亦好怀，超然与世隔。平生抱肺肝，倾倒恐不亟。愧我何所言，无以慰悃愊。功名自古难，所忌更孤植。文字费精神，戒之在无益。六籍皆通道，贵乎知用力。学而不知本，悠悠竟奚得。原泉自不已，四海乃其宅。日月本有明，容光尽生白。斯道固难言，多言转棼惑。行行勿复语，愿子崇明德。
舟中写怀寄王阳明
作者：方献夫
朝代：明

到处云山若可依，悠悠京国望中微。何人漫费相思梦，不与秋风共载归。凉凉非敢绝斯人，僻性惟宜水石邻。不识可行还可止，旁人休讶是知津。
舟中写怀寄王阳明·其一
作者：方献夫
朝代：明

到处云山若可依，悠悠京国望中微。何人漫费相思梦，不与秋风共载归。
舟中写怀寄王阳明·其二
作者：方献夫
朝代：明

凉凉非敢绝斯人，僻性惟宜水石邻。不识可行还可止，旁人休讶是知津。
舟访邓顺之既别以风雨阻再至
作者：方献夫
朝代：明

缭绕萦回一水赊，白云随我到君家。池临坐石封春藓，岸没垂藤带晚花。海内虚名空有愧，人间真迹更谁誇。多君不尽招携意，风雨重来系短槎。
草堂初成陈尧山诸友约过诗以候之
作者：方献夫
朝代：明

秋晚堂成菊满篱，霜残更有好花枝。一尊合对都忘我，三径初开却为谁。短榻可都云暂扫，小车还许月相随。典衣拚得留贤达，醉倒池边不放归。
草堂独酌
作者：方献夫
朝代：明

云水人间有此堂，秋来景物引杯长。天光上下还谁会，鹤影连翩对我狂。两径黄花擎晚节，几茎青竹蔼朝阳。醉来一枕南窗下，鸣瑟无弦不用张。
西樵诸景闲咏啬墩散步
作者：方献夫
朝代：明

散步林峦葛袂轻，倦时闲憩啬墩亭。眼中多少山园趣，荔子将红橘又青。
西湖春涨
作者：方献夫
朝代：明

傍柳随花过碧浔，疏蓬短艇泊溪阴。披蓑带雨携童去，笑弄西湖春水深。
观翠流觞
作者：方献夫
朝代：明

空同翠色满天池，一曲闲将荡酒卮。谁醉谁醒都不定，此中流止有天机。
访宗侄约
作者：方献夫
朝代：明

忽忽浮生春又半，闲来花径慰诗神。繁红满眼寻常事，却爱幽琴鸣傍人。
访赵元默
作者：方献夫
朝代：明

梦到西岩月几回，十年今日始登台。东君自解留人住，莫遣天风送雨来。
谢赐飞鱼服
作者：方献夫
朝代：明

千古豳风颂衮衣，鱼袍何幸及臣微。深惭赵子身胜服，徒羡张丞梦着绯。圣典庸功严在笥，老年图报正知非。寸心自许同春草，俯仰时时恋德辉。
谢顾惠嵓园亭宴集
作者：方献夫
朝代：明

屡借名园胜，初沾小雨凉。清尊消俗虑，高阁俯奇芳。共有农家喜，偏添客梦长。迟回松竹底，恍忽在仙乡。泉寺清何假，湖溪乐未央。琴箫幽洞合，花竹远亭芳。未遇赤松子，先登绿野堂。多君歌舞意，怀抱竟难忘。
谢顾惠嵓园亭宴集·其一
作者：方献夫
朝代：明

屡借名园胜，初沾小雨凉。清尊消俗虑，高阁俯奇芳。共有农家喜，偏添客梦长。迟回松竹底，恍忽在仙乡。
谢顾惠嵓园亭宴集·其二
作者：方献夫
朝代：明

泉寺清何假，湖溪乐未央。琴箫幽洞合，花竹远亭芳。未遇赤松子，先登绿野堂。多君歌舞意，怀抱竟难忘。
贵溪谒象山先生祠
作者：方献夫
朝代：明

道在人心自不忘，象山高与此溪长。梅花已算馀三百，谁为先生一瓣香。斯道昭然实在公，考亭当代亦儒宗。可怜一日鹅湖辩，易简支离竟不同。
贵溪谒象山先生祠·其一
作者：方献夫
朝代：明

道在人心自不忘，象山高与此溪长。梅花已算馀三百，谁为先生一瓣香。
贵溪谒象山先生祠·其二
作者：方献夫
朝代：明

斯道昭然实在公，考亭当代亦儒宗。可怜一日鹅湖辩，易简支离竟不同。
贺丹山家兄得子和梁越狂邦宪韵
作者：方献夫
朝代：明

江湖十载泛轻舠，正好庐山隐蒯鳌。更信宦途连弟拙，惟应门第待渠高。英姿渐见能涂壁，佳器悬知陋续骚。他日奎躔联紫气，凤翎麟角冠时髦。
赋得照石赠李邦直之绩溪令
作者：方献夫
朝代：明

我闻绩溪有奇石，明能鉴物高几寻。云开雨过光如刮，此时静对令人钦。可怜昔日苏子由，只照尘容不照心。李侯此去当得之，无用徒作白发唫。
赋得竹亭
作者：方献夫
朝代：明

古称此君子，直节多清风。更有岁寒心，将与松柏同。君子不可少，世情良恶逢。况有桃李华，依依竞春容。小人本易进，君子道固穷。雅好自天性，深交若神通。日夕对君子，萧然坐亭中。君子不可违，宦辙随西东。亭移竹不改，晚节能有终。湖江流泽远，瓯越纳春融。善政在人心，谁知君子功。至德本难言，山歌讵能工。歌罢魂孤飞，可爱不可从。
赐书楼成有感
作者：方献夫
朝代：明

赐书不是来天府，海角何因有此楼。宝树重重云气覆，牙签灿灿日光浮。衰年尚拟千周睹，圣德何曾一字酬。读罢已拚高睡足，梦魂犹自绕皇州。
赠丁源德归司徒
作者：方献夫
朝代：明

春事无因挽客车，劳劳国计有声誉。边臣已谓穷输转，圣主犹能薄羡馀。万室依稀□□□，□□□□见新畬。使君自有生财道，取次□□□□□。
赠刘紫岩之南宗伯
作者：方献夫
朝代：明

讲筵日日荷君恩，锡命新承宠渥蕃。留省事同分陕重，容台位称秩宗尊。瑞云京口看何厌，春草江头梦不烦。汉室思贤长侧席，伫看双□□□□。
赠别张东所
作者：方献夫
朝代：明

一束徵书到远林，蓑衣江上也堪寻。行人每逐风尘化，志士宁忘沟壑心。老大行藏非草草，旧时松竹自森森。归舟载得沧江月，还许深山入更深。
赠别黄小江佥宪入京
作者：方献夫
朝代：明

知己三旬两别离，伤心一泪洒天涯。江山终日能如是，聚散人间不可期。鄙吝他年应复甚，迂狂今日更堪疑。牵衣几欲随仙舫，多病颓然未自支。
赠卢黄门朝言之四川少参
作者：方献夫
朝代：明

禁垣多献纳，西蜀此经营。四面穷输粟，三年未息兵。济时心益壮，顾内意全轻。试看瞿塘水，如何出闼情。
赠周充之
作者：方献夫
朝代：明

濒海南来不作难，两春花鸟一唫鞍。期期御史今无恙，又作人间杜母看。行止谁云不自由，一官湖水又扁舟。匡庐五老知君意，不用逢人问去留。
赠周充之·其一
作者：方献夫
朝代：明

濒海南来不作难，两春花鸟一唫鞍。期期御史今无恙，又作人间杜母看。
赠周充之·其二
作者：方献夫
朝代：明

行止谁云不自由，一官湖水又扁舟。匡庐五老知君意，不用逢人问去留。
赠族侄士表之黄岩司训
作者：方献夫
朝代：明

师道久不立，斯文亦云芜。伪末胜本真，入道迷始初。况为嗜欲累，明德日以污。大学贵知本，此义无由敷。惟教学之半，人已且相须。而况台多贤，黄岩尤巨区。取斯修诸身，乃以淑其徒。道明德乃立，戒之在趑趄。
赠毛按治
作者：方献夫
朝代：明

拥絮烘炉也据床，连旬卧病破茅堂。今年岭表寒尤甚，都说西台御史霜。举目蛮烟满四墟，澄清一念独关渠。剧闻道路人相语，欲向羊亭卧使车。
赠毛按治·其一
作者：方献夫
朝代：明

拥絮烘炉也据床，连旬卧病破茅堂。今年岭表寒尤甚，都说西台御史霜。
赠毛按治·其二
作者：方献夫
朝代：明

举目蛮烟满四墟，澄清一念独关渠。剧闻道路人相语，欲向羊亭卧使车。
赠汪诚斋宪副
作者：方献夫
朝代：明

庙堂岂乏周公旦，累岁惊心海上波。昔日楼船人已矣，他年铜柱事如何。诚斋老子虚怀久，西石先生□眼多。安得四郊烽火熄，山中击壤有余歌。
赠湛甘泉奉使安南便道归省
作者：方献夫
朝代：明

沧海源头许样深，罗浮绝顶几千寻。谢安昔日苍生望，毛义当年白发心。玉节远挥南斗外，锦衣先戏北堂阴。乾坤忠孝男儿事，肉眼平生是所钦。
赠童子汪大通
作者：方献夫
朝代：明

童子挟笔艺，肃恭来见予。九岁如成人，应对有疾徐。虽然未知学，闻教意沛如。道德以为本，文艺安足居。圣虽由学作，所贵童子资。念哉程氏训，勿负天所畀。
赠葛静虚道人
作者：方献夫
朝代：明

素慕赤松子，今逢葛稚川。金丹犹未就，风骨已翛然。问竹趋衡岳，寻铅过石泉。他年三岛去，拉我紫云巅。
赠谢明府奏绩
作者：方献夫
朝代：明

三年为令两移封，治状行应达九重。秪恐宵衣问幽侧，青山无以答从容。
赠贺少参泰解官归吴
作者：方献夫
朝代：明

侍史言曾逆圣颜，风尘十载鬓毛斑。黄冠自恐还乡晚，沧海已尝行路难。□□□□堪换酒，居连白马任垂竿。醉时自觉无荣辱，□□□忘鸥鹭闲。
赠黄石龙之南都
作者：方献夫
朝代：明

燕台离思苦依依，满目红尘隔翠微。十载罗浮曾有约，不知何日得同归。
赠黄积中之郴州教
作者：方献夫
朝代：明

诗兴因君酒兴赊，且将诗酒忘年华。眼前好景看新月，墙角残梅自落花。千古风流思泽畔，三春桃李望江涯。杏坛莫奏虞妃曲，湘水秋风日易斜。
送丹山家兄北试
作者：方献夫
朝代：明

万里移舟向北流，平生心事付江鸥。孟轲尚有齐梁计，康节欲为吴楚游。义在君臣终不废，道穷师友正须求。秋高何处孤鸿影，望眼应穿海上楼。
送别广西代巡屠文治同年
作者：方献夫
朝代：明

昔年紫陌忆连镳，此日沧江望去桡。万里关山秋月皎，九重宫阙暮云消。豸冠指日趋明召，铁笔凝霜到早朝。同榜英贤如有问，为言多病老西樵。
送别张仲阳入京
作者：方献夫
朝代：明

拿舟游范蠡，闭户坐潜夫。只有飞云意，遗君一物无。何处问吾居，西樵小结庐。丹心长恋阙，一点未曾渝。
送别张仲阳入京·其一
作者：方献夫
朝代：明

拿舟游范蠡，闭户坐潜夫。只有飞云意，遗君一物无。
送别张仲阳入京·其二
作者：方献夫
朝代：明

何处问吾居，西樵小结庐。丹心长恋阙，一点未曾渝。
送别程时言巡
作者：方献夫
朝代：明

忽看飞鹢转南飙，洗耳江边听越谣。白简连翩惟荐士，苍生沾足在轻徭。霜威拂拂余梅蕊，春意融融见柳条。归国共瞻程伯子，好将遗阙答明朝。
送李广文一凤北上
作者：方献夫
朝代：明

久病无诗到上方，送君诗思满江乡。莫辞官小纲常在，更爱身闲道业长。契分未缘同水石，风流何处落壶觞。惟应两度中秋月，夜夜远来到草堂。
送陈环溪
作者：方献夫
朝代：明

朱云一疏排阊阖，王素孤风动海山。七十峰头有明月，独能千里照君颜。
送黄小江之福建宪副
作者：方献夫
朝代：明

五年心己契，四海分谁同。问学输前席，论文愧下风。有怀过叔度，为政似廉翁。握手飞云上，相期意未穷。贪泉终不易，介石是真操。按狱平反众，清屯计画劳。风流兼吏隐，德义在吾曹。故遣山林脚，随人拥去旄。白发垂堂日，苍生引领时。未酬将母念，恰有过门期。寿酒腰金舞，安车戴节驰。秋风虽在迩，莫作美莼思。多病真违俗，高情几合簪。通幽深处酌，观我草堂吟。宝鸭他年梦，金龙此日心。途危天更远，相见复山林。
送黄小江之福建宪副·其一
作者：方献夫
朝代：明

五年心己契，四海分谁同。问学输前席，论文愧下风。有怀过叔度，为政似廉翁。握手飞云上，相期意未穷。
送黄小江之福建宪副·其三
作者：方献夫
朝代：明

白发垂堂日，苍生引领时。未酬将母念，恰有过门期。寿酒腰金舞，安车戴节驰。秋风虽在迩，莫作美莼思。
送黄小江之福建宪副·其二
作者：方献夫
朝代：明

贪泉终不易，介石是真操。按狱平反众，清屯计画劳。风流兼吏隐，德义在吾曹。故遣山林脚，随人拥去旄。
送黄小江之福建宪副·其四
作者：方献夫
朝代：明

多病真违俗，高情几合簪。通幽深处酌，观我草堂吟。宝鸭他年梦，金龙此日心。途危天更远，相见复山林。
郭总戎世臣见过石泉
作者：方献夫
朝代：明

疏慵自分只渔樵，故向深山小结巢。两日明公来对酒，一壶聊下树头瓢。
钓台月色
作者：方献夫
朝代：明

云锁诸天迥不开，林园随处可吾杯。兴来却爱溪山好，踏月东行问钓台。
钦天追先阁宴两宫应制
作者：方献夫
朝代：明

一朵红云五尺天，瑶池金母坐琼筵。杯分瑙瓮擎香露，树簇琪花拥瑞烟。日月丰碑开照耀，水风仙乐奏流连。钦天法祖吾皇事，长奉慈颜祝万年。
题云树图为黄明甫监司赠别胡大声方伯
作者：方献夫
朝代：明

谁将别意上丹青，半幅胡缣太有情。脉脉晓云连岫远，依依春树隔江明。罗浮忽落千峰影，珠海空留万古名。九曲武夷何处是，送君无计系心旌。
题从化程尹士民借寇图
作者：方献夫
朝代：明

自有循良传，何人是寇恂。文中几易数，圣代贵劳均。岂弟推长者，功名到古人。士民留辙轨，直欲叩天阍。
题陈按冶环溪□□
作者：方献夫
朝代：明

武陵踪迹至今疑，君□□□□已奇。瓢窟风云随变幻，桐江紫翠入希夷。濠梁意气真如在，沂上风流更可期。强病犹能泛舟去，为君一曲一题诗。
飞来寺阻风
作者：方献夫
朝代：明

昔年曾记一披云，此日重过十度春。两鬓不如山水绿，寸心犹恋阙廷新。玉环弃去人何在，宝刹飞来迹已陈。往事秪堪舒笑口，长风何必漫留人。
驾游环碧演新乘马应制
作者：方献夫
朝代：明

御林初夏晴明日，天子乘龙喜色多。共讶飞云擎白玉，浑看匹练下银河。同游环碧臣何幸，赐对重华语更和。应制惭无天马赋，南薰惟诵舜廷歌。九重飞盖驾祥龙，仙仗如云出帝宫。金勒雕鞍当午丽，草茵花障倍春融。銮舆已许词臣从，玉食仍教御馔供。锡服承恩更稽首，庸愚何以答重瞳。
驾游环碧演新乘马应制·其一
作者：方献夫
朝代：明

御林初夏晴明日，天子乘龙喜色多。共讶飞云擎白玉，浑看匹练下银河。同游环碧臣何幸，赐对重华语更和。应制惭无天马赋，南薰惟诵舜廷歌。
驾游环碧演新乘马应制·其二
作者：方献夫
朝代：明

九重飞盖驾祥龙，仙仗如云出帝宫。金勒雕鞍当午丽，草茵花障倍春融。銮舆已许词臣从，玉食仍教御馔供。锡服承恩更稽首，庸愚何以答重瞳。
骆明府为卜地
作者：方献夫
朝代：明

偶随一鹤出关回，雾雨连山手拂开。道士自天传法眼，山灵无地秘神胎。自谙饮水知泉脉，更许诛茆枕石堆。梦到华胥安逸处，不知天地有惊雷。
黄小江饮予西樵小寓复有后期
作者：方献夫
朝代：明

溪山寒菊正开时，真景随人入致思。得象不如忘象妙，出山休恨入山迟。空齐久矣悬清榻，他雨宁无续后期。此意信君能不负，且先分付月明知。
龙井烹泉
作者：方献夫
朝代：明

煮石烧丹亦可怜，我今无事只烹泉。一般意味人知少，除是当年木邓仙。
野泊
作者：方玘
朝代：明
体裁：五言绝句

野泊傍沙洲，更深微雨歇。忽闻水鸟声，推篷见新月。
二月
作者：方璘
朝代：明
体裁：七言绝句

二月山城未见花，一江春水漫蒲芽。先生睡熟浑无事，闲咏新诗送落霞。
冬日赏菊
作者：方用中
朝代：明

菊移秋色入初冬，绝胜群芳转眼空。高馆又从今日对，健身仍许旧年同。酒缘兴到应难醉，诗待时来转易工。不用凭栏怨迟暮，傲残霜雪又春风。
暮春有感次杨均升韵
作者：方用中
朝代：明

落花千点舞斜晖，春色年年一度归。世事消除尘梦短，故交零落晓星稀。山中麋鹿寻盟去，天上鹓鸾簉羽飞。自信人间有穷达，不须惆怅更沾衣。
竹涧为李均赋
作者：方用中
朝代：明

渭川千亩敌封侯，分得霜栽涧水头。六逸旧闻唐俊彦，七贤今识晋风流。苍龙影淡金波夕，彩凤声寒玉镜秋。酷爱此君偏得地，考槃歌罢思夷犹。
耕乐为坡山易均赋
作者：方用中
朝代：明

谷口高风乐有馀，万金求买世间无。山瓶乳酒甜于蜜，野爨香糠滑似酥。击鼓有人春作社，打门无吏夜催租。古今一样邯郸枕，谁识耕锄是远图。
送方元震还金陵
作者：方用中
朝代：明

妙龄文采晋风流，家在金陵第一洲。龙虎山河多历览，凤凰台榭旧经游。异乡对酒难为别，故国归心不可留。应念高堂久疏旷，还开陆橐进晨羞。
卓笔峰
作者：方略
朝代：明
体裁：七言律诗

春尖好画意难工，独插芙蓉霄汉中。大地谁教先脱颖，名山何事亦书空。蛾眉淡扫青天月，鸟迹长随碧岫风。好向西台簪白简，不同京兆绘新宫。
偶成
作者：方登
朝代：明

昼长山更寂，无客到柴扉。诗成一叶落，酒醒孤云飞。推窗竹子瘦，把钓鱼儿肥。参透穷通理，谁言吾道非。
春日漫兴
作者：方登
朝代：明

悬岩绝壑春云满，亭子无人鸟自啼。昨夜雨飞寒未解，桃花零落石城西。
晚坐
作者：方登
朝代：明

日入群动息，萧然坐草堂。树暝晚烟合，花收夕露凉。白发催年暮，青灯照夜长。林端新月出，松影过邻墙。
次陈荩卿生辰述怀
作者：方登
朝代：明

不屑投时好，年光寄薜萝。著书人借读，种竹鸟飞过。有兴诗筒满，无钱酒债多。丹枫与湖水，相映醉颜酡。
秋晚
作者：方登
朝代：明

秋晚行堤上，书声在茅屋。月出不逢人，风来弄修竹。
自述
作者：方登
朝代：明

人生各有志，而今得遂初。但挥池上墨，不简案头书。山云茶屋暖，海月竹窗虚。香巷多芳草，春风吹敝庐。
顾懋高移居
作者：方登
朝代：明

卜筑城隅地，无营闲读书。移花红雨堕，洗竹翠云新。帘卷迎初燕，樽开款故人。闭门题句好，未是虎痴贫。
孤竹故城
作者：方经
朝代：明
体裁：七言绝句

何年孤竹改卢龙，一片荒城宿莽中。独向夷齐祠下拜，山河犹自起清风。
过汀流河
作者：方经
朝代：明
体裁：七言律诗

滦水朝宗一派流，寒烟萧索古津头。鸡鸣远浦家家月，渔老空矶处处鸥。将伴沙边人待渡，忽呼江上客同舟。西风回首中流楫，桐叶芦花两岸秋。
云台庵
作者：方肯堂
朝代：明

云开远见云台路，楼阁天边恰峙雄。石拱金坛疑伏虎，涧翻银汉有吟龙。云间寒殿依僧定，风度疏松散午钟。不尽禅房终夜梦，披衣又觉月华东。
游小金山
作者：方肯堂
朝代：明

竹房僧几换，花径客重寻。剑拂天河近，杯浮水殿深。沧溟看鹤度，风雨听龙吟。吾道烟波外，临流一照心。
登小金山和东坡韵
作者：方肯堂
朝代：明

金山石碣今传古，绿水青峰去复来。千载清流流不尽，江风松月自高台。
题李在画
作者：方良节
朝代：明
体裁：七言绝句

烟霏压翠万峰低，树树阴浓路转迷。何处人家春不管，落花流出小桥西。
留别王阳明先生
作者：方茂夫
朝代：明

洛下风流已屡更，望中歧路苦纵横。轻车未见驱前辈，剩语徒闻病后生。今古一机空自信，乾坤变眼为谁明。虚斋话转松萝日，却恨天涯盖晚倾。
西郊寻梅
作者：方茂夫
朝代：明

白发青藜乌角巾，梅花随处自留人。疏枝冷蕊原无意，野水荒山别有春。懒去生涯诗作课，病来行乐酒相亲。狂歌醉倒花间卧，不是罗浮梦里身。
访波亭次先祖旧游韵
作者：方茂夫
朝代：明

垂老清溪念不休，漫随烟水放扁舟。江山笑指空陈迹，童稚今看半白头。渔笛自归横浦月，菊花遥望故园秋。百年细记尊前话，泪落吾翁惜旧游。
访越塘次前韵
作者：方茂夫
朝代：明

游得禅心事事休，满将风月载扁舟。已穷海水不到处，又访云山欲尽头。烨烨紫芝铺晓露，飞飞红叶点深秋。人间境界知多少，更许浮生几度游。
访越塘次前韵
作者：方茂夫
朝代：明
体裁：七言律诗

辨得禅心事事休，满将风月载扁舟。已穷海水不到处，又访云山欲尽头。烨烨紫芝铺晓露，飞飞红叶点深秋。人间境界知多少，更许浮生几度游。
送李与可应贡北上
作者：方茂夫
朝代：明

相送一尊酒，游子万里心。倚剑白日暮，长啸春江深。自矜屈宋俦，未登词赋林。丈夫立功名，何计尺与寻。鸾凤会轩翥，岂终鸡鹜群。行当献奇策，台已筑黄金。
出塞曲
作者：方蕖
朝代：明

秋风吹铁衣，征人望金阙。吹笛满关山，忽落城头月。騄駬嘶金勒，干将吼玉龙。楼兰犹未斩，无梦到关中。
出塞曲·其一
作者：方蕖
朝代：明

秋风吹铁衣，征人望金阙。吹笛满关山，忽落城头月。
出塞曲·其二
作者：方蕖
朝代：明

騄駬嘶金勒，干将吼玉龙。楼兰犹未斩，无梦到关中。
怀王百谷
作者：方蕖
朝代：明

飞舄今何处，遥怜无价珠。月光侵座满，烛影照人孤。雨过苔犹湿，阶明蚓乱呼。邻家吹玉笛，疑是起姑苏。
惜花
作者：方蕖
朝代：明

日日亭前检落花，一腔心事惜年华。燕子不知人有恨，又衔红蕊落窗纱。
拟宫词
作者：方蕖
朝代：明

暗拭啼痕嘱侍儿，此情休与内家知。君王若是閒相问，为道红颜胜昔时。绣户朱扉彻夜开，手持银烛独徘徊。满阶青草留应久，只是羊车不肯来。
拟宫词·其一
作者：方蕖
朝代：明

暗拭啼痕嘱侍儿，此情休与内家知。君王若是閒相问，为道红颜胜昔时。
拟宫词·其二
作者：方蕖
朝代：明

绣户朱扉彻夜开，手持银烛独徘徊。满阶青草留应久，只是羊车不肯来。
文姬琵琶图
作者：方蕖
朝代：明

塞风吹拍自单于，谁道中郎女不如。纵学胡笳非汉业，馀生犹得续残书。
新秋
作者：方蕖
朝代：明

衰柳欲依依，晴云敛翠微。数声惊雁过，一叶觉秋归。愁入新纨扇，凉生旧葛衣。可怜娇燕子，不见拂帘飞。
江行
作者：方蕖
朝代：明

越江兰桨晓春移，宿雨初收水满堤。处处引童耘旧陇，家家牵犊试新犁。桃花带晕红犹浅，柳叶拖金绿未齐。客路正愁行不尽，玉莎丛里鹧鸪啼。
燕岩庵
作者：方蕖
朝代：明

峡转珠林入，云封石路疑。岩深花未发，春到燕先知。香篆诸天寂，泉光百道披。性便招隐地，禅榻坐忘归。
秋夜
作者：方蕖
朝代：明

星横碧落雁初归，徙倚虚庭入望时。声断紫箫花底凤，露寒丹桂月中枝。病添司马金茎渴，梦觉庄周玉蝶迟。孤剑十年犹是客，半生双鬓易成丝。
赋得春有游女
作者：方蕖
朝代：明

窈窕春风度，宫鞋径草微。棠梨明玉脸，杨柳剪罗衣。望处巫台似，逢时洛浦非。摇摇环佩去，三两夕阳归。
赋得杨柳
作者：方蕖
朝代：明
体裁：七言律诗

閒杏欹桃最可怜，东风飖漾绿丝牵。金衣公子饶簧舌，绣陌行人系画船。隋帝宫墙千树雪，陶家门巷五株烟。闺中悔杀封侯事，几度登楼思惘然。
赋得杨柳
作者：方蕖
朝代：明

閒杏欹桃最可怜，东风飖漾绿丝牵。金衣公子饶簧舌，绣陌行人繫画船。隋帝宫墙千树雪，陶家门巷五株烟。闺中悔杀封侯事，几度登楼思惘然。
赋得汉细君
作者：方蕖
朝代：明

高楼凤去琐寒烟，风物江都已惘然。胡地夜笳惊戍马，汉宫春色怨啼鹃。乌丝老去毡房冷，黄鹄歌残毳幕前。生入玉门犹腐骨，不知青冢草芊芊。
送王伯谷还金昌
作者：方蕖
朝代：明
体裁：七言律诗

楼船青雀系河梁，别思天涯酒一觞。兰佩乍分心上结，柳丝新折路头霜。碧霄有梦吴洲远，明月无情越水长。却忆子猷书剑外，暮山云雨似潇湘。
送王伯谷还金昌
作者：方蕖
朝代：明

楼船青雀繫河梁，别思天涯酒一觞。兰佩乍分心上结，柳丝新折路头霜。碧霄有梦吴洲远，明月无情越水长。却忆子猷书剑外，暮山云雨似潇湘。
雁
作者：方蕖
朝代：明

水静芦花暗，风高羽翰轻。楚云孤影断，汉月几家明。韵入冰弦怨，书传玉塞情。江城无限思，短笛一声清。
东归谣送贝仲琚回吴中
作者：方行
朝代：明
体裁：古风

天目青逾蓝，上有危峰横空插汉高巉岩。沧海深莫测，下有六鳌迭负蓬壶方丈于其侧。山峻极兮水波澜，千盘万折行路难。愁看混沌开凿处，尚有斧迹留人间。殳山仙翁发如雪，胸蟠太和吐日月。手中鍊石轻女娲，五色曾将补天裂。忆闻羽客从之游，青霞光乱云锦裘。金鸡叫海白日惨，桂树四落空山愁。昔年寒月照樽俎，明珠百斛轻于土。君山铁笛悲向人，羞杀堂前柳枝舞。君归东吴怀故庐，明星古宅非吾居。会稽泱漭浙江险，谁探千载太史禹穴之遗书。兴因东归发，遂作《东归谣》。他年相忆五情热，应知泪湿双龙绡。
古意
作者：方行
朝代：明
体裁：古风

青松百千尺，亭亭蔽浮云。下有蝼蚁穴，上有乌鹊群。兔丝附其枝，茯苓荫其根。盘踞托厚地，实维造化神。玄冬霜霰繁，积雪埋昆崙。万卉皆冻死，此物独孤存。我将比蟠木，坐阅三千春。
句
作者：方行
朝代：明
体裁：句

采穷江海无灵药，归到骊山有劫灰。
和蒲庵禅师查峰夜坐二首
作者：方行
朝代：明

在昔多宿愿，志藏岩壑间。朝看飞鸟出，暮逐浮云还。微雨南涧来，凉飙满空山。振衣千仞外，逸驾谁能攀。人生固恒理，万化俱同源。素抱既不展，淹留复何言。愿期高世翁，谈道穷晨昏。空林冀有约，违己非所论。
和蒲庵禅师查峰夜坐二首·其一
作者：方行
朝代：明
体裁：古风

在昔多宿愿，志藏岩壑间。朝看飞鸟出，暮逐浮云还。微雨南涧来，凉飙满空山。振衣千仞外，逸驾谁能攀。
和蒲庵禅师查峰夜坐二首·其二
作者：方行
朝代：明
体裁：古风

人生固恒理，万化俱同源。素抱既不展，淹留复何言。愿期高世翁，谈道穷晨昏。空林冀有约，违己非所论。
和马贯五松小龙女歌
作者：方行
朝代：明
体裁：古风

五松小姑龙帝女，绰绰飞珰夜行雨。天吴移海醉不归，江色千年作谁主。漂星辗月流翠滑，青霓曳裾玳窗八。同心镂结寄玉郎，复叠毾㲪制霞袜。玉罂转水月独漉，綷䌨香裾蹙兰屋。閒掷明珠赠宓妃，一片长眉写新绿。罦罳瑶殿罩何年，排空凤管冲九天。割鲜不食起鸣弦，水波帖玉无惊烟。
和马贯五松小龙女歌
作者：方行
朝代：明

五松小姑龙帝女，绰绰飞珰夜行雨。天吴移海醉不归，江色千年作谁主。漂星辗月流翠滑，青霓曳裾玳窗八。同心镂结寄玉郎，复叠毾㲪制霞袜。玉罂转水月独漉，綷䌨香裾蹙兰屋。閒掷明珠赠宓妃，一片长眉写新绿。罦罳瑶殿罩何年？排空凤管冲九天。割鲜不食起鸣弦，水波帖玉无惊烟。
复和五松小龙女歌答卢轩
作者：方行
朝代：明
体裁：古风

东方龙君降灵女，腾飙曳烟轧腥雨。扑花扫海神为悲，玉帝封为九河主。贝宫铜龙刺云滑，彤台斗玉蛟柱八。琼丝络凤骑紫霞，金帖珑珑水晶袜。鳌头牵波月簌漉，翠幄银屏沓珠屋。倒窣天瓢浇火龙，九点齐州一时绿。挝钟欢饮邀万年，花宫盘盘象青天。湘妃献乐鼓冰弦，下窥四海销氛烟。
夜坐
作者：方行
朝代：明
体裁：七言绝句

兰釭灭尽换寒更，一枕馀香玉雪清。怪杀无情楼上笛，搅人春梦到天明。
寄苏太史
作者：方行
朝代：明
体裁：五言律诗

城隅分守地，江上断肠时。感此一日旧，坐令千里思。青云当自力，白发不须悲。泽国多鸿雁，南来好寄诗。
山中绝句
作者：方行
朝代：明
体裁：七言绝句

满溪流水碧于苔，无客重登旧钓台。惟有多情沙上鸟，向人飞去又飞来。
山窗独坐
作者：方行
朝代：明
体裁：五言绝句

日落大江黑，月上万山静。独客坐寒窗，孤云起前岭。
怀丁鹤年高士
作者：方行
朝代：明
体裁：古风

白云生虚堂，沧江夜来雨。念子素抱清，守道犹处女。离别月几圆，流光歘如许。佳期怅芳岁，缅怀在知己。爰我山中癯，旷焉隔秋水。结佩贻远情，含睇不能语。松花再开时，愿言寄千里。
杨柳词二首
作者：方行
朝代：明

韶华无限暗中消，摇荡春光几万条。却怪晚来风定后，雪花飞满赤栏桥。曲江南陌乱垂烟，勾引春风入管弦。惆怅几枝憔悴尽，与人长系别离船。
杨柳词二首·其一
作者：方行
朝代：明
体裁：七言绝句

韶华无限暗中消，摇荡春光几万条。却怪晚来风定后，雪花飞满赤栏桥。
杨柳词二首·其二
作者：方行
朝代：明
体裁：七言绝句

曲江南陌乱垂烟，勾引春风入管弦。惆怅几枝憔悴尽，与人长系别离船。
江南词
作者：方行
朝代：明
体裁：七言绝句

暖气晴娇杜若洲，沙头狂客系兰舟。采蘋多少江南女，摇荡春光不自由。
清丽曲
作者：方行
朝代：明
体裁：五言律诗

江花绕琼阙，绿水带朱楼。开宴坐清夜，飞觞凌素秋。美人明月佩，仙客紫云裘。生世真飘忽，应当秉烛游。
游槎峰
作者：方行
朝代：明
体裁：七言律诗

北极高临复道低，金银台殿与云齐。山中日月开新教，海内文章忆旧题。西涧水深龙已化，东峰树老鹤同栖。清游更拟陪诸老，绝壑天风散杖藜。
留别选禅师
作者：方行
朝代：明
体裁：五言律诗

分经莲漏下，幽径石苔封。却笑此时别，更于何日逢。敲门思看竹，解榻爱听松。明发孤舟去，江云千万重。
登子胥庙因观钱塘江潮
作者：方行
朝代：明
体裁：七言律诗

吴越中分两岸开，怒涛千古响奔雷。子胥不作忠臣死，勾践终非霸主材。岁月消磨人自老，江山壮丽我重来。鸱夷铁箭俱安在，目断洪波万里回。
登秦驻山
作者：方行
朝代：明
体裁：七言律诗

此地曾经驻跸来，秦皇遗迹尚崔嵬。采穷沧海无灵药，归到骊山有劫灰。万里黑风迷鬼国，一杯弱水隔蓬莱。诗人吊古应多思，落日高丘首重回。
观吴孟周司训真草书谱
作者：方行
朝代：明
体裁：古风

古来书学宗史籀，竹简遗文象科斗。钟张真草更入神，片楮至今藏不朽。先生下笔绝代无，鸣玉绾结青珊瑚。况闻篆隶太倔强，百金一字传东吴。墨池浸没玄兔颖，魑魅反走空堂静。金戟交撑日月轮，银钩倒画龙蛇影。欧虞褚薛真出群，精妙只数王右军。英姿老气欲飞动，悬珠快剑相纷纭。呜呼百世谁复识，我今作歌重刻石。莫同茧纸旧兰亭，閟入昭陵永难得。
读列女传赋巴陵韩氏女
作者：方行
朝代：明
体裁：七言律诗

从容就死更题诗，才德兼全两不遗。恨骨已归江海葬，芳名长共古今垂。节高蔡琰胡笳曲，义重班姬述祖词。再拜魏公忠献后，有孙端可正民彝。
谢山中惠炭
作者：方行
朝代：明
体裁：七言律诗

山木烧馀远寄将，色如玄玉浅含霜。光浮上室三冬煖，气逼寒炉五夜长。吐出葛洪惊满口，吞来豫让岂充肠。从今煨芋岩前客，笑指东风石鼎香。
赠相虚中上人
作者：方行
朝代：明
体裁：五言律诗

一室安禅久，三生结愿频。传经来帝子，送食下天神。水月虚空相，山云自在身。慈航如可渡，应许姓庞人。
过太湖
作者：方行
朝代：明
体裁：五言律诗

震泽留遗号，行人指太湖。封疆连旧垒，形势压全吴。水落鱼龙蛰，天寒雁鹜呼。扁舟思范蠡，吾亦老樵苏。
过延陵
作者：方行
朝代：明
体裁：五言律诗

延陵怀季子，遗迹古城东。异代丹青在，千年祭祀同。高情思挂剑，远识纪观风。欲问吴封处，苍烟落照中。
送僧游浙西
作者：方行
朝代：明
体裁：七言律诗

可叹浮云无定栖，锡飞还向浙河西。杯从杨子江前渡，诗到生公石上题。说法莲台花雨坠，安禅芝室夜星低。他年元亮如同社，相送无劳限虎溪。
送殷文学之关中
作者：方行
朝代：明
体裁：七言律诗

博士才名成老翁，又随声教向关中。百年礼乐今重见，万国车书喜会同。泰华云开仙掌出，昆明水冷劫灰空。他时太史瞻星地，应说奎光聚井东。
送贾彦临训导霍丘
作者：方行
朝代：明
体裁：七言律诗

中都会面得从容，两载同听长乐钟。天近君门严虎豹，地宽人海混鱼龙。承恩自合归宣室，论道安能老辟雍。江柳春花增别恨，白头何日更相逢。
閒居
作者：方行
朝代：明
体裁：七言绝句

弦管春深绕画楼，微风吹动玉帘钩。倡条冶叶俱无恙，相伴丁香结暮愁。
陈虚中外史煮石窝
作者：方行
朝代：明
体裁：七言律诗

仙人高隐五云边，煮石曾令夜不眠。世上已闻餐玉法，山中休种采芝田。丹炉药与青猿守，瀛海书从白鹤传。歌罢洞庭明月里，祇应微响落中天。